VN001 Cath Parry, Ackroyd & Sons, Bala\nRoedd Cath yn gweithio yn ffatri Ackroyd's yn gwneud 'hems' ar gyfer y pyjamas, yn gyntaf yn y ffatri wreiddiol ar y Stryd Fawr yna yn yr adeilad newydd ar yr ystad ddiwydiannol. Dechreuodd yn y ffatri yn 1974 a chafodd ei gwneud yn ddi-waith yn 62 oed, pan newidiodd y ffatri i'w ffurf bresennol - h.y. yn mewnforio dillad o Tsieina ar gyfer eu dosbarthu yn y DU. Mae'n disgrifio'r gwaith fel proses o weithio gyda'r cloc: “O'r munud roedd wyth o'r gloch yn dod, roeddech yn gwnïo trwy'r adeg tan amser brêc. Pob peth yn mynd efo'r cloc. Roeddech chi'n gorfod gwneud saith deg pump o byjamas mewn hanner awr, a beth bynnag oedd eich job chi ar hwnnw, roedd rhaid i chi wneud e mewn hanner awr. Roedd tua chwech ohonon ni'n gweithio mewn rhes. Roedd un yn dechrau off, os oedd ei mashîn hi yn torri, roedden ni i gyd yn aros. Ond roedd rhaid i chi neud y saith deg pump yna bob hanner awr erbyn diwedd y dydd, neu roedd o eisiau gwbod pam.”\nVSE001 Rita Spinola (nee Stevens), Ffatri ledr Mr Spencer, Caerdydd;Horrock's, Caerdydd\nGadawodd Rita yr ysgol yn 15 (1954) a gweithiodd mewn londri tra’n aros am le yn Horrock’s. Y dasg gyntaf - gwnïo â llaw, yna’n machinist - gwneud rhan o ddilledyn. Roeddent yn gwneud ffrogiau â sgerti llawn a gynau tŷ. Bywyd cymdeithasol; canu gyda’r radio. Roedd y torwyr a’r pacwyr yn fenywod hefyd. Caeodd y ffatri tua 1958/9. Agwedd at waith ffatri. Arwerthiannau o gynhyrchion eraill Horrock’s hefyd. Undeb - y tymheredd yn y ffatri. Nodwydd drwy’r bys. Gweithiai Lorna Lesley (cantores - enw llwyfan Irene Spetti, gwraig David Dickinson) yno. Symudodd i’r ffatri ledr - 2/3 peiriant gwnïo yno yn gwneud bagiau ysgol a.y.b. Rhoi olew ar beiriannau - cael impetigo, diffyg glendid a dim cyfleusterau. Dim hwyl yno. Arhosodd 18 mis ac yna aeth i’r Almaen gyda’i gŵr. Cafodd hi blentyn. Dychwelodd a gweithiodd yn ysgol St Paul’s fel menyw ginio am 38 mlynedd.\nVSW001 Moira Morris, Anglo-Celtic Watch Co. Ltd. (inc. Smith's Industries ac Ingersoll aka 'Tic Toc'), Ystradgynlais;Ffatri Geir, Cae'r Bont\nDechreuodd Moira yn ffatri Tic Toc ar ôl gadael yr ysgol yn 15 oed (?1963). Ffatri Gymraeg iawn. Noda’r hyfforddiant; canu ar y gwaith; dal yr ‘eyeglass’ yn y llygad; targedi; a‘r straen ar y llygad i wneud wats menyw. Gadawodd i gael y plant (c.1970) ond dychwelodd i weithio ar watshys poced dynion. Yna bu’n gwneud clociau ceir yn Enfield. Yn Tic Toc - doedd dim llwch a gwisgent esgidiau rwber. Dynion oedd ar ‘inspection’ a bechgyn oedd yn brentisiaid. Sonia am chwarae triciau ar ferched a bechgyn oedd yn priodi ac ar ferched newydd, gwisgo rolyrs i fynd allan nos Wener. Dyma ‘yr ysgol ore’. Roedd Clwb yn trefnu tripiau, partïon Nadolig i’r plant, a chystadleuaeth Miss Tic Toc. Glanhau popeth pan fyddai’r rheolwr yn dod o amgylch. Symudodd i ffatri clociau ceir yng Nghae’r Bont wedyn (?1985) - gwaith mwy brwnt. Bu hi yno 28 mlynedd.\nVN002 Morfydd (Mo) Lewis, Laura Ashley, Carno\nRoedd Mo Lewis a'i chwaer Rosina yn ddwy o beirianwyr gwnïo cyntaf Laura Ashley. Gweithiodd Mo yn gyntaf yn Cardwells ym Machynlleth, yn gwnïo i Marks and Spencers, a symudodd i Garno pan oedd yn 16 oed i weithio yn Laura Ashley. Bu'n gweithio yn y ffatri wreiddiol ac yna yn yr un newydd, cyn symud i Ogledd Cymru yn 1978. Mae'n disgrifio'r ffatri fel lle teuluol, er yn 'basic' iawn yn y dyddiau cynnar, gyda'r tegell drws nesaf i'r tŷ bach, ac roedd rhaid i'r gweithwyr wneud pob peth, hyd yn oed glanhau. Dywedodd y gallai gymryd tipyn o amser i gael ffrog yn iawn, gyda sawl tro cyn i'r dylunio ddod yn berffaith. Cafodd hi a'i gŵr gyfle i brynu un o'r tai newydd roedd Bernard Ashley wedi eu hadeiladu i'r gweithwyr. Mae Mo bob amser wedi gwneud gwaith gwnïo hyd at heddiw, yn gweithio gartref nawr ei bod wedi ymddeol.\nVSE002 Sonia Gould, Smith's, Rhymni;Clifford Williams, Tredegar;Denex, Tredegar;Harvey's, Tredegar\nRoedd tad (trydanwr) a mam ('machinist') Sonia yn gweithio yn Denex. Cael pre-ffab ger y ffatri i fyw ynddo. Gadawodd hi’r ysgol yn 15 oed (1956), roedd ei thad wedi’i dysgu i ddefnyddio’r peiriannau ar foreau Sadwrn. Cafodd swydd yn y ffatri ond gwrthwynebodd yr Undeb - roedd y ffatri’n diswyddo gweithwyr. Aeth adre ond nôl yno mewn 6 wythnos. Llawer o streiciau ac un cloi allan. Yfed ar y Nadolig ac addurniadau. Dechreuodd ar wneud clytiau, ymlaen i dyllau botymau. Gwneud dillad plant > yna Harvey’s, cotiau dyffl> yna a Clifford Wiilaims and Son. Gweithio yn Smiths, Rhymni ond rhy strict. Denex- gweithwyr yn dwyn darnau o siacedi i wnïo pilyn gartre a riliau cotwm. Llawer o fflwff yno. Radio a chwaraewr recordiau a chanu. Os yn priodi eich clymu at eich peiriant. Cwlwm fel chwiorydd rhyngddynt. Tyllu ei chlustiau yn y toiled. Gadawodd pan yn feichiog. Gallai wneud pob tasg yno. Roedd torri â’r gyllell fawr yn beryglus - gwaith dyn. Bywyd cymdeithasol: dawnsfeydd, cinio ’r plant a charnifal - fflôt 'Rag Trade', a gwneud sioe. Undeb y Tailor and Garment Workers - bathodyn â siswrn arno. Ysmygu’n eistedd yn y toiled. Nodwydd trwy ei bys. Gweithiodd ei mam tan yn 80 oed yn Denex ac wedyn LCR Components. Aduniad merched Denex- cwtsho. Ysgrifennu ‘I Love Elvis’ lawr coes trowsus.\nVSW002 Elizabeth Mary "May" Lewis, Modern Folding Doors, y Tymbl;Morris Motors, Felinfoel Llanelli\nEr iddi basio i'r ysgol ramadeg, aeth May ddim yno ond gadawodd yr ysgol yn 14 oed (1938). Dysgodd grefft gwn?o. Adeg y rhyfel aeth i weithio i Morris Motors (c.1940-5) - arian da am wneud rheiddiaduron ceir. Gweithio ar fore Sadwrn 'yn gwrlin pins i gyd!' Roedd y goruchwylwyr yn strict iawn - dim siarad. Gofyn caniat�d y rheolwyr i adael i briodi. Priododd a gadawodd. Yn Morris Motors y dechreuodd wisgo trowser. Dim bath yn y t?. Hwyl amser Nadolig. Bu'n siop Hadfields (c.1958) yn gwneud cyrtens wedyn. Symudodd i ffatri Tymbl tua 1965 (tan 1968?) - oedd yn gwneud drysau yn plygu, roedd hi ar y peiriant yn stitsho'r drysau. Undeb a damwain yno. Ei gwr yn l�wr - collodd ei goes. Diswyddo o Ffatri Tymbl. S�n am ei gwrdd ei g?r a'i bywyd priodasol.\nVN003 Yvonne Stevens, Ffatri deganau B.S.Bacon, Llanrwst;Dolgarrog Aluminium, Dolgarrog;Hotpoint, Llandudno;Danline, Llanrwst\nGweithiodd Yvonne yn y ffatri deganau yn Llanrwst ar ôl gadael yr ysgol yn 15 oed, lle bu'n paentio teganau pren. Roedd hi un o'r ifancaf ac roedd yn gweithio efo dwy fenyw hŷn ac roedd yn eu galw yn Anti Lena ac Anti Martha. Roedd hi'n hoffi'r teganau, wedi'u gwneud o bren, pethau fel tai doliau, garejys, a ffermydd, ond doedd hi byth yn gallu eu fforddio nhw. Roedd hi'n mwynhau gweithio yno ond roedd eisiau ennill mwy o arian, felly gadawodd y ffatri am swydd yn Nolgarrog fel 'inspector', yn gwirio'r alwminiwm am ddiffygion. Roedden nhw'n gwneud darnau o alwminiwm ar gyfer llawer o bethau, o sosbanau i doeau. Roedd y lle yn enfawr, gyda dros fil o weithwyr, ac roedd hi'n dal y bws yno o Lanrwst. Cyfarfu â'i gŵr Mark yn y ffatri a bu yno nes i'w mab gael ei eni ddwy flynedd ar ôl priodi. Aeth hi fyth yn ôl i waith ffatri, ond i waith glanhau.\nVSE003 Maureen Jones, Creeds, Trefforest;Corona, Porth;Swiss Embroidery, Rhondda\nGadawodd Maureen yr ysgol yn 15 oed (1955) a dechreuodd weithio yn Swiss Embroidery. Cael sac os yn siarad a dim ond wythnos y bu yno. Symud i Ffatri Welsh Hills Works Corona Pop. Gwisgo clocs oherwydd y gwydr toredig – roedd eu sŵn yn nodi gweithwyr Corona. Disgrifia’r broses ac fel y ffrwydrai rhai poteli. Gwneud syrop o siwgr- gorfod gwthio whilberi. Gwaith caled. Gwneud sgwash hefyd. Roeddent yn cael briwiau ‘anghredadwy’. Canu. Dychwelyd potel bop i gael arian. Gorffen yno yn 1959. Roedd cafn i olchi poteli. Blasau gwahanol. Yn oer iawn yn y gaeaf – poteli oer. Yn delifro Smiths Crisps hefyd. Bywyd cymdeithasol: YMCA; pictiwrs a dawnsfeydd. Siopau dillad y Porth. Golchi dwylo mewn soda costig cyn dawns y ffatri yn Bindles, Y Barri. Gadael am na châi ganiatâd i fynd i briodas ei chwaer. Cafodd ei chwaer swydd iddi yn ffatri sanau Bellito’s yn St Alban’s. Dychwelodd i weithio yn Creeds, Ystad Trefforest (tua1960-63), yn gwneud capstanau, gwynt ofnadwy. Roedd ar y llinell gynhyrchu. Rhuthr am y bysys ar ôl gwaith. Roedd ei gŵr yn gweithio yno hefyd. Ffatri boeth iawn.\nVSW003 Glenda & Annie Lewis, Morris Motors (Leyland), Llanelli;John Patterson tablecloth factory (aka John Pattinson and Fairweather works), Ponthenri\nGadawodd Glenda ac Annie yr ysgol yn 14/15 oed. Aeth Glenda i John Patterson (c.1953-), ffatri yn printo llieiniau bwrdd. Roedd Annie ar y torri mas. Yn Morris Motors bu Glenda yn gwneud rheiddiaduron ceir am 35 mlynedd. Caeodd ffatri John Patterson a bu Annie yn y ffatri batris ym Mhont-henri am rai misoedd. Bu hithau yn Morris Motors am 32 mlynedd. Chwarae triciau yn Morris Motors. Cafodd Glenda ford arbennig i weithio am ei bod yn llaw chwith. Ceisiodd Annie am job gyda’r dynion ar y 'presses' ond roedd rhai gweithwyr eraill wedi cwyno. Partïon Nadolig yn y ffatri. Cafodd y ddwy watsh am hir-wasanaeth. Soniant am y menig, rhai’n smygu ac yn gwynto; Yn Morris Motors bydden nhw’n gwerthu cotiau babis roedden nhw wedi’u gwau. Problemau gyda thargedau - y stwff yn wael. Y seremoni wobrwyo am hir-wasanaeth. Glenda yn gadael yn 58 oed, oherwydd bod ei chefn wedi mynd ac Annie yn 56 oed.\nVN004 Greta Davies, Ackroyd & Sons, Bala\nGweithiodd Greta mewn ffatri laeth cyn mynd i Ackroyds yn 1982, lle arhosodd hi am 12 mlynedd, yn gwirio'r dillad am ddifrod nodwydd yn gyntaf ac yn ddiweddarach yn eu smwddio. Yr oedd yn rhaid iddi sefyll am 8 awr y dydd ar fat arbennig. Roedd hi'n mwynhau'r ffatri fel lle i weithio: “Roedden ni'n cael rhyw brêc bach, roedden ni'n cael pum munud bob awr i fynd allan i gael smôc a mynd â phaned o de neu goffi o'r 'vending machines'. Mi oedd 'na gantîn da iawn yna, roedden nhw'n wneud tost yn y boreau, amser cinio roedden nhw'n gwneud cinio poeth. Roedden ni'n cael cinio Nadolig a phwdin Nadolig bob blwyddyn yna. Roedden nhw wedi addurno y cantîn i fyny yn smart iawn, "'atmosphere' neis iawn amser Dolig.” Roedd 'na fywyd cymdeithasol da iawn yno hefyd, gyda thripiau i lefydd fel Tywyn. Cafodd hi ei diswyddo yn 1994, pan benderfynodd y cwmni fewnforio pyjamas o Tsieina, ond mae wedi mynd yn ôl i Ackroyds yn achlysurol ers hynny i helpu yn ystod cyfnodau prysur.


BBC - Gwobr i S4C am ffilm feithrin yn Efrog Newydd\nDiweddarwyd: Dydd Gwener, 18 Chwefror 2011, 13:34 GMT\nGwobr i S4C am ffilm feithrin yn Efrog Newydd\nMae'r ffilm fuddugol yn dilyn anturiaethau rhai o gymeriadau poblogaidd gwasanaeth Cyw\nMae ffilm i blant oed meithrin ar sianel S4C wedi ennill gwobr ryngwladol mewn cynhadledd teledu plant yn Efrog Newydd.\nEnillodd y ffilm deledu "Ble Mae Cyw?" y wobr am y Ffilm Deledu, Arbennig neu Unigol orau yn y categori meithrin yn seremoni wobrwyo KidScreen nos Iau.\nRoedd yn cystadlu yn erbyn cynhyrchiad The Adventures of Charlotte and Henry o Awstralia.\nMae'r ffilm - a gynhyrchwyd gan gwmni Boomerang+ ar gyfer gwasanaeth meithrin ddyddiol S4C, Cyw - yn dilyn rhai o gymeriadau meithrin mwyaf poblogaidd y sianel wrth iddyn nhw geisio dod o hyd i Cyw, sydd wedi diflannu.\n"Mae S4C yn falch iawn i ennill y wobr hon ac i gael eu hystyried ochr yn ochr â rhai o gynnwys i blant gorau ar draws y byd," meddai Pennaeth Gwasanaethau Plant S4C, Siân Eirian.\n"Mae'r wobr KidScreen yn gydnabyddiaeth ryngwladol o'r hyn mae S4C a'r cynhyrchwyr yng Nghymru yn ei gyflawni ac mae'n adlewyrchu ein hymrwymiad i ddarlledu rhaglenni plant o'r safon uchaf."\nDywedodd Angharad Garlick o gwmni Boomerang+, cynhyrchydd y ffilm fuddugol a dderbyniodd y wobr yn Efrog Newydd, eu bod fel cwmni yn ymfalchïo yn "ein cyfraniad yn y maes meithrin ac yn ymfalchïo hefyd yn ein tîm sy'n arbenigo yn y maes".\nMae cynhadledd KidScreen yn cael ei hystyried yn ddigwyddiad pwysig o fewn y diwydiant ac mae'n denu cynrychiolwyr o dros 40 o wledydd y byd.\nDatblygwyd y gwobrau er mwyn cydnabod arbenigedd a chynhyrchu o safon byd eang yn y maes mewn teledu a ffilm.\nTri i gydweithio ar gyfres\n29 Medi 10 | Newyddion


Agenda Pwyllgor Trosolwg a Chraffu Corfforaethol ar Dydd Iau, 14eg Ionawr, 2021, 09:30\nDydd Iau, 14eg Ionawr, 2021 09:30\nCofnodion a argraffwyd PDF 143 KB\nPerfformiad y Cyngor yn erbyn ei Ymrwymiadau yn Chwarter 2 2020-21 PDF 299 KB\nPob Aelod Cabinet a CMB\n2. 210114 - Item 3 - Appendix 1 Chief Executive Dashboard Q2 , eitem 192. PDF 1 MB\n3. 210114 - Item 3 - Appendix 2 EFS Dashboard Q2 , eitem 192. PDF 1 MB\n4. 210114 - Item 3 - Appendix 3 Communities Dashboard Q2.docx , eitem 192. PDF 1 MB\n5. 210114 - Item 3 - Appendix 4 Social Services Dashboard Q2.docx , eitem 192. PDF 1 MB\nCyflwynodd y Prif Weithredwr adroddiad a roddai drosolwg i’r Pwyllgor ar berfformiad y Cyngor yn 2020-21, fel yn chwarter 2. Roedd yn cymharu perfformiad yn erbyn yr ymrwymiadau a wnaed i gyflawni’r amcanion llesiant yng Nghynllun Corfforaethol 2018-22, a adolygwyd ar gyfer 2020-21.\nGofynnodd yr Aelodau y cwestiynau canlynol:\nTeimlai Aelod, mewn perthynas â phwynt 4.1.5.1, na ddylid newid y targed gan y derbynnid bod y flwyddyn wedi bod yn eithriadol.\nCydnabu’r Prif Weithredwr fod y pandemig wedi effeithio’n negyddol ar berfformiad ar rai dangosyddion. Roedd hon yn enghraifft lle roedd cael mwy o bobl yn gweithio mewn ffordd ystwyth wedi cael effaith gadarnhaol sylweddol, yn enwedig ar salwch tymor byr, er bod salwch hirdymor weithiau wedi aros yr un fath neu wedi codi. O ran y targedau, roedd y rhain wedi cael eu gosod am y flwyddyn, ychydig yn is na ffigurau y llynedd. Roedd y Prif Weithredwr yn awyddus i sicrhau ffocws gwell oedd yn edrych ymlaen, gan symud i lawr a lleihau’r targed yn raddol flwyddyn ar ôl blwyddyn i’r lefel a ddymunid. Dylai’r targed aros yr un fath eleni ac fe ragorid arno, ond yr oedd achos cryf dros adolygu’r targedau hynny yn y dyfodol.\nHolodd yr Aelod a oedd salwch hirdymor, afiechydon ac anableddau sylfaenol yn cyfrannu at y salwch, a nodwyd ym mhwynt 6. O ran yr Asesiad o’r Effaith ar Gydraddoldeb, dywedwyd nad oedd goblygiadau o ran cydraddoldeb yn yr adroddiad.\nO ran yr Asesiad o’r Effaith ar Gydraddoldeb, cymerodd y Prif Weithredwr y pwynt a dywedodd y byddai’n hapus i’w ddiwygio pe bai Aelodau’n teimlo y dylid cynnwys y mathau hynny o effeithiau. Roedd hon yn ddadl reolaidd a nododd, os oedd rhai effeithiau penodol wedi cael eu canfod, y byddai’n hapus i edrych ar y rheiny.\nGofynnodd Aelod beth oedd swm cronfa Covid-19 fel y nodwyd ar dudalen 8 yr adroddiad.\nEglurodd y Prif Swyddog Dros Dro - Cyllid, Perfformiad a Newid fod y gronfa wrth gefn wedi’i neilltuo ar £3 miliwn, gyda £500 mil wedi cael ei roi mewn cronfa benodol ar gyfer materion Covid-19 brys. Bu’r Cyngor yn llwyddiannus o ran y grant caledi yr oedd Llywodraeth Cymru wedi’i neilltuo, ond mae’n debyg mai dim ond 75% - 80% o’r costau y byddai’n eu cael yn ôl. Roedd y dreth gyngor yn rhedeg bron i 2% i lawr ar incwm, oedd yn achosi diffyg o £2 filiwn, ac nid oedd yn hysbys a ellid adennill hyn erbyn diwedd y flwyddyn.\nCyfeiriodd Aelod at bwynt WBO1.2.4 ar dudalen 8 yr adroddiad ac esboniodd nad oedd yn eistedd yn dda iawn a gofynnodd a oedd modd ei esbonio ychydig yn fwy trylwyr.\nEsboniodd y Prif Swyddog Dros Dro - Cyllid, Perfformiad a Newid fod hyn yn ymwneud â’r pecyn mwy o faint i fusnesau, a rhoi hwb i gychwyn yr economi, a bod Llywodraeth Cymru wedi ceisio cefnogi busnesau gyda chyfres o grantiau. Gallent hefyd wneud cais am gymorth o’r gronfa cadernid economaidd, ond o ran cefnogaeth a chymorth ariannol, dyna ... Gweld y cofnodion lawn ar gyfer eitem 192.\nCynllun Corfforaethol 2018-2023 Adolygwyd ar gyfer 2021-22 PDF 311 KB\n7. 210114 - Item 4 - Appendix A - Draft Corporate Plan 2018-23 revised 2021-22 , eitem 193. PDF 1 MB\n8. 210114 - Item 4 - Appendix B - Corporate Plan Well-being Assessment 2021-22 , eitem 193. PDF 346 KB\nCyflwynodd y Prif Swyddog Dros Dro - Cyllid, Perfformiad a Newid adroddiad i’r Pwyllgor oedd yn rhoi Cynllun Corfforaethol 2018-2023 oedd wedi ei adolygu ar gyfer 2021-22 i’r Pwyllgor ei ystyried.\nDiolchodd y Cadeirydd i’r Prif Swyddog Dros Dro - Cyllid, Perfformiad a Newid a dywedodd fod yna fanylion nad oeddent wedi cael eu cynnwys eto yn y Cynllun Corfforaethol ac felly na allai’r Pwyllgor roi sylwadau ond ar yr hyn a oedd ar gael, ar hyn o bryd, oherwydd yr amserlennu.\nCyfeiriodd Aelod at Dudalen 57, y 5 Ffordd o Weithio - i ganolbwyntio adnoddau sy’n lleihau ar y cymunedau a’r unigolion â’r angen mwyaf ond gofynnodd sut y câi anghenion cymunedau ac unigolion eu hasesu ac adnoddau eu dyrannu.\nDywedodd y Prif Weithredwr fod hon yn broses gymhleth ac y byddai’n wahanol ar gyfer gwahanol wasanaethau. Roedd yn egwyddor sylfaenol i amddiffyn y bobl fwyaf agored i niwed mewn cymdeithas mewn gwahanol ffyrdd a châi adnoddau eu cyfeirio at y bobl hynny oedd fwyaf mewn angen. Teimlai fod hon yn egwyddor dda ac yn un y byddai’r rhan fwyaf o Aelodau’n ei chefnogi, ond nid oedd yn credu mai un broses ydoedd, ond ystod eang o ystadegau a thystiolaeth a phrosesau a fyddai’n arwain at y casgliad hwnnw.\nEsboniodd yr Arweinydd fod Aelodau lleol yn gwybod bod unigolion agored i niwed a phobl mewn angen ym mhob cymuned, p’un a oedd y cymunedau hynny’n cael eu disgrifio fel rhai cyfoethog neu ddifreintiedig. Roedd yna unigolion â lefelau uchel o angen yn rhai o’r cymunedau cyfoethocaf ac unigolion â lefelau isel o anghenion yn rhai o’r cymunedau mwyaf difreintiedig ac roedd yr anghenion hynny’n wahanol ar draws y gwahanol feysydd gwasanaeth. Roedd yn ddarlun cymhleth a fyddai’n amrywio, boed hynny’n wasanaethau iechyd meddwl, addysg, tai ac yn y blaen, ac roedd yn adlewyrchu cymhlethdod y cymunedau.\nCyfeiriodd Aelod at Dudalen 61, a gofynnodd am eglurhad o’r ardal oedd wedi ei chynnwys ym Mharc Rhanbarthol y Cymoedd.\nDywedodd yr Arweinydd fod Parc Rhanbarthol y Cymoedd yn cwmpasu ardal Porth Cymoedd Garw, Ogwr a Llynfi ym Mwrdeistref Sirol Pen-y-bont ar Ogwr. Parc Gwledig Bryngarw a Gwarchodfa Natur Parc Slip oedd dau o’r prosiectau pwysicaf.\nCyfeiriodd Aelod at sylw ar dudalen 46, paragraff 4.1 lle roedd y rhai oedd wedi bod yn ymwneud â llunio’r Cynllun Corfforaethol yn cydnabod yr amgylchedd heriol presennol a holai pa mor ystwyth a hyblyg fyddai’r cynllun yn parhau a pha gyfle gâi’r Pwyllgor i ailedrych arno, pan ddeuai tystiolaeth ddogfennol o ba effaith a gafodd y pandemig, ar gael.\nDywedodd y Prif Weithredwr fod modd adnewyddu ac adolygu’r Cynllun Corfforaethol ar sail amgylchiadau fel y gwnaed eleni. Roedd hon yn ddogfen bwysig ac yn ddogfen statudol ac, o ganlyniad, pe bai effaith y pandemig yn golygu bod yn rhaid ei hadnewyddu a’i hadolygu, yna byddai hynny’n cael ei wneud.\nCyfeiriodd Aelod at y dangosyddion llwyddiant ar dudalen 61 o dan faes blaenoriaeth: gwella deilliannau dysgwyr a gofynnodd a oedd y ... Gweld y cofnodion lawn ar gyfer eitem 193.\nStrategaeth Gyfalaf 2021-22 i 2030-31 PDF 293 KB\nCynghorydd Huw David, Arweinydd\nCynghorydd Hywel Williams, Dirprwy Arweinydd\nGill Lewis, Pennaeth Cyllid, Perfformiad a Newid (dros dro)\nNigel Smith, Rheolwr Gr?p – Prif Gyfrifydd dros do\n10. 210114 - Item 5 - Appendix A - Capital Strategy 2021-22 COSC , eitem 194. PDF 2 MB\nCyflwynodd y Prif Swyddog Dros Dro - Cyllid, Perfformiad a Newid adroddiad, oedd yn rhoi’r Strategaeth Gyfalaf ddrafft 2021-22 i 2030-31 i’r Pwyllgor, oedd yn cynnwys y Dangosyddion Darbodus y mae’r Cyngor yn mesur ei hun yn eu herbyn yn ystod y flwyddyn ariannol.\nAtgoffodd y Prif Swyddog Dros Dro - Cyllid, Perfformiad a Newid yr Aelodau mai strategaeth 4 blynedd oedd y SATC a bod y Strategaeth Gyfalaf yn strategaeth 10 mlynedd. Roedd cyfalaf yn cael ei lywodraethu’n drwm gan ddeddfwriaeth ac ers 2020, pan gyhoeddodd CPFA ychwanegiad newydd y cod darbodus ar gyfer ariannu cyfalaf, roedd yn ofynnol i awdurdodau lleol gael Strategaeth Gyfalaf yr oedd angen i’r Cyngor llawn ei chymeradwyo. Roedd angen i’r strategaeth ddangos bod yr holl fuddsoddiadau yn gynaliadwy ac yn ddarbodus a hefyd bod y dangosyddion darbodus rhagnodedig, a ddefnyddid i fonitro hyn ar gyfnod treigl o 3 blynedd, yn sicrhau bod yr awdurdod lleol yn cadw o fewn y terfynau ac yn glynu wrth yr awydd i gael buddsoddiad doeth a chynaliadwy.\nNodwyd yr egwyddorion cyffredinol ym mharagraff 4.3 gan ganolbwyntio ar gyflawni’r amcanion a’r blaenoriaethau llesiant er mwyn sicrhau bod gwneud penderfyniadau dan reolaeth gref. Roedd y strategaeth yn gosod fframwaith a hefyd y meysydd canlynol yn fanwl:- Gwariant Cyfalaf a Chynlluniau Buddsoddi, y Dangosyddion Darbodus, y ddyled allanol a rheoli’r trysorlys. Tynnodd sylw’r Aelodau at 3 newid. Ym mharagraff 4.5.1 sy’n cyfrif am brydlesi. O ganlyniad i’r pandemig, roedd y broses o weithredu’r newid hwnnw wedi cael ei gohirio tan 2022/23. Un eithaf arwyddocaol yn 4.5.2 ar fenthyca ar gyfer gweithgareddau masnachol. Esboniodd fod yr awdurdod lleol yn ofalus iawn ynghylch cyfleoedd masnachol a phrynu pethau, y gallai rhai Cynghorau efallai fod wedi mynd i mewn iddynt, megis gwestai a chanolfannau siopa ac yn y blaen, er mwyn elw masnachol. Roedd y Bwrdd Benthyciadau Gwaith Cyhoeddus (PWLB) wedi rhoi moratoriwm ar fenthyca ar gyfer gweithgareddau masnachol. Nodwyd hyn yn glir iawn yn 3.4 o’r strategaeth ac anogodd yr Aelodau i edrych ar hyn am ei fod yn gosod cyfyngiad enfawr arni hi ei hun, fel Swyddog Adran 151 ac Aelodau i gadarnhau nad oedd bwriad i brynu buddsoddiad ac asedau, a fyddai’n cael eu defnyddio’n bennaf ar gyfer elw. Yn 4.5.3, yn dilyn adolygiad archwilio mewnol o wariant cyfalaf ac astudiaethau dichonoldeb, yr argymhelliad oedd ei gwneud yn ofynnol cynnal asesiad dichonoldeb manwl o brosiectau cyfalaf gyda’r angen am werthusiad ar ôl y prosiect er mwyn dysgu oddi wrth arfer gorau.\nGofynnodd yr Aelodau’r cwestiynau canlynol:\nCyfeiriodd Aelod at Dudalen 99, mewn perthynas â’r Cynllun Rheoli Asedau Priffyrdd (HAMP). Nododd ei fod yn sôn mai dogfen fyw oedd hon, oedd yn cael ei hadolygu a’i datblygu’n barhaus. Nododd yr Aelod fod yr un ar wefan yr awdurdod lleol wedi cael ei chyhoeddi ym mis Medi 2007 a gofynnodd a oedd fersiwn fwy diweddar ar gael.\nEglurodd y Prif Swyddog Dros Dro - Cyllid, Perfformiad a Newid ei fod yn un o’r pethau yr oedd hi wedi anfon e-bost yn ei ... Gweld y cofnodion lawn ar gyfer eitem 194.\nDiweddariad Rhaglen Gwaith PDF 98 KB\nCyflwynodd yr Uwch Swyddog Gwasanaethau Democrataidd - Craffu yr adroddiad, gan ddechrau ar dudalen 117. Aeth ag Aelodau i baragraff 4.6, a oedd yn nodi’r cylch nesaf o gyfarfodydd sef Cyfarfod Cyfunol yr holl Bwyllgorau Craffu i edrych ar y SATC drafft ar gyfer Addysg a Chymorth i Deuluoedd a Chymunedau ddydd Mercher yr 20fed ac ar gyfer Gwasanaethau Cymdeithasol a Lles a Chyfarwyddiaeth y Prif Weithredwr ddydd Iau yr 21ain o Ionawr. Pwysleisiodd fod croeso i’r holl Aelodau fynychu’r ddau gyfarfod, fel y cytunwyd yng nghyfarfod y Cadeiryddion Craffu.\nByddaicyfarfod nesaf COSC yn cael ei gynnal ar y 1af o Chwefror, pan fyddai’r adborth o’r ddau gyfarfod hynny, ac adroddiad BREP yn cael ei drafod cyn ei anfon i’r Cabinet i’w ystyried.\nYndilyn hynny, y cylch nesaf o gyfarfodydd, gan gynnwys COSC ar y 3ydd o Fawrth, i ystyried Rhagolwg Refeniw Chwarter 3 2020-21 Monitro Cyllidebau. Byddai’r Aelodau’n cofio i Gyfarwyddwyr Corfforaethol, yng nghylch cyfarfodydd y Pwyllgorau Trosolwg a Chraffu ar Bwnc ym mis Rhagfyr, gyflwyno diweddariadau i’r Pwyllgorau perthnasol a bod SOSC1 wedi cynnig i adroddiad ar ddysgu cyfunol / hybrid / o bell gael ei gynnwys yn y Flaenraglen Waith, ar gyfer eu cyfarfodydd nesaf ar ôl y SATC, a godwyd yn y cyfarfod heddiw.\nRoedd SOSC 2 wedi penderfynu aros tan ganlyniad y SATC neu adroddiad perfformiad heddiw cyn enwi’r eitem nesaf ar y rhaglen waith a soniai SOSC 3 am gael diweddariad pellach gan y Cyfarwyddwr Corfforaethol – Cymunedau, pryd roedd y rhaglen frechu yn cael ei chynnal, gan ganolbwyntio ar sut y caiff pethau eu datblygu ar ôl y pandemig. Cytunai’r Pwyllgor hefyd y gallai ystyried SATC ac adroddiad perfformiad heddiw awgrymu eitemau i gael eu hystyried mewn cyfarfod yn y dyfodol.\nAtgoffodd yr Uwch Swyddog Gwasanaethau Democrataidd - Craffu hefyd yr Aelodau am yr Hyfforddiant i Aelodau Craffu oedd wedi cael ei gynnal ac y câi copi o’r adnoddau eu cylchredeg i holl Aelodau’r Pwyllgorau Craffu.\nCynigiodd yr Aelodau yr eitemau canlynol a nodwyd i’w hystyried ar y Flaenraglen Waith:\nAbsenoldeb Oherwydd Salwch Cysylltiedig â Straen (COSC)\nContract Gwastraff yn y Dyfodol (SOSC3)\nUwchgynllun Canol y Dref (ar ôl ymgynghori) COSC\nYn y tymor canolig: effaith y Pandemig ar gyflawni’r Cynllun Corfforaethol (Panel Adferiad Trawsbleidiol /COSC)\nYn y tymor hir: Polisïau / Gweithdrefnau Corfforaethol Contract Tendr a Chaffael pan fo’n briodol. (COSC)\nNi chafwyd unrhyw geisiadau i gynnwys gwybodaeth benodol yn yr eitem ar gyfer y cyfarfod nesaf.\nPENDERFYNWYD: Bod y Pwyllgor yn cadarnhau’r eitemau cychwynnol arfaethedig ar gyfer Blaenraglen Waith y Pwyllgor a nodir ym mharagraff 4.6 o’r adroddiad a’r eitemau newydd a gynigiwyd uchod.


Dyn wedi deffro 'gyda dwylo AS drosto' - BBC Cymru Fyw\ndisgrifiad o’r llunRoedd dyn na ellid ei enwi am resymau cyfreithiol, wedi dweud wrth Lys y Goron Preston bod AS Ribble Valley wedi ymosod arno'n rhywiol tra'n cysgu ar soffa yn nhy Mr Evans yn 2009.\nClywodd llys bod dyn wedi deffro gan ddarganfod bod dwylo'r AS Nigel Evans drosto'i gyd.\nRoedd y dyn, sy'n ei 20au, ac na ellid ei enwi am resymau cyfreithiol, wedi dweud wrth Lys y Goron Preston bod AS Ribble Valley wedi ymosod arno'n rhywiol tra'n cysgu ar soffa yn nhy Mr Evans yn 2009.\nFodd bynnag, fe ddywedodd wrth y llys nad oedd yn awyddus i ddweud wrth yr heddlu.\nMae'r cyn ddirprwy lefarydd, 56 oed, yn gwadu un cyhuddiad o dreisio, dau gyhuddiad o ymosod yn anweddus a chwech o ymosod yn rhywiol.\nMae'r cyhuddiadau yn gysylltiedig ag achosion yn cynnwys saith o ddynion, yn dyddio'n ôl i'r cyfnod rhwng 2002 a 2013.\nSylw dros ysgwydd\nClywodd y llys bod y dyn oedd yn gweithio yn San Steffan wedi sôn am ymddygiad Nigel Evans tuag ato wrth yr AS Ceidwadol, Dr Sarah Wollaston, mewn bwyty ar ôl ychydig o ddiodydd y llynedd.\nDywedodd bargyfreithiwr yr amddiffynydd "fe ddechreuoch chi'r drafodaeth gyda sylw dros ysgwydd... ac fe arweiniodd hynny at orfod dweud wrth yr heddlu, ac fe ddaru chi or-ddweud beth ddigwyddodd"; "Dydy hynna ddim yn wir" atebodd y dyn.\nClywodd y llys bod yr honiadau o ymosodiad rhywiol gan Nigel Evans wedi cael eu cyfeirio at Lefarydd Ty'r Cyffredin, John Bercow gan Sarah Wollaston AS, ac roedd y dyn yn dweud ei fod "wedi cael ei ddychryn bod sylw dros ysgwydd" mewn bar am y digwyddiad wedi cael ei gyfeirio at y Llefarydd.\nRoedd y llys wedi clywed bod John Bercow wedi dweud ei fod yn fater i'r heddlu am fod y digwyddiad heb ddigwydd ar safle'r Senedd.\nRoedd Dr Sarah Wollaston AS am i'r gwr roi cwyn i'r heddlu, ond doedd o ddim yn awyddus i wneud hynny, er ei fod yn dweud bod y sefyllfa'n "anghyfforddus yn broffesiynol".\nWrth gael ei groesholi gan y bargyfreithiwr, Peter Wright, gofynnwyd iddo "a oeddech chi'n teimlo'n ddibwer" wedi i'r heddlu gael eu galw, ac fe atebodd "Oeddwn."\n"Oeddech chi'n teimlo eich bod wedi cael eich gwthio i gornel?" gofynnwyd iddo, ac fe atebodd y dioddefwr honeddig "Oeddwn braidd."\n"Tipyn o gymeriad"\nDywedodd y dyn wrth y llys bod gan Mr Evans "rinweddau clodwiw" a'i fod wedi'i ddisgrifio fel "tipyn o gymeriad" yn 2012, flynyddoedd wedi'r digwyddiad honedig.\nWrth gael ei groesholi gan y bargyfreithiwr Peter Wright, fe ofynwyd iddo: "Dyma eich bradwr, fe wnaethoch chi ei alw'n "eich bradwr" ond flynyddoedd yn ddiweddarach, rydych yn ei alw'n "gymeriad."\nFe awgrymodd y bargyfreithiwr bod y dioddefwr yn agos ac yn gyfforddus gyda'r AS ac fe allai eraill wedi credu eu bod yn gwpwl, ond fe ddywedodd y dyn wrth y rheithgor ei fod yn berson cyffyrddol, normal, ac nad oedd erioed wedi rhoi'r argraff eu bod yn gwpwl.


Mwynhewch y Flas Melys o Ddiodydd Sudd Crenberry\nMae coctel llugaeron bob amser yn daro. Mae mwyafrif y ryseitiau, gan gynnwys y lluosog cosmo a fodca, yn gofyn am sudd llugaeron, gan ei gwneud yn anhygoel hawdd ac yn rhad i gymysgu diod wych .\nGallwch wneud cymaint mwy â sudd llugaeron a llugaeron ffres na'i gymysgu â fodca. Mae hefyd yn parau'n dda gyda'r rhan fwyaf o ffrwythau eraill ac unrhyw fath o liwor y gallwch chi feddwl amdano. Gadewch i ni archwilio ryseitiau coctel rhyfeddol sy'n ymwneud â'r ffrwythau melys hwn.\nGan adeiladu oddi ar y fodca a sylfaen llugaeron hwnnw, gallwn hefyd ychwanegu amrywiaeth o sudd ffrwythau cyffredin i greu hyd yn oed mwy o ddiodydd poblogaidd. Ychwanegu sudd oren yn rhoi i chi y madras a'r sudd pîn-afal yn arwain at yr awel bae .\nOs yw'n well gennych, dewch â sudd grawnffrwyth i'r cymysgedd a bydd gennych awel flasus blasus. Mae'r ddiod cymysg hwn mor hawdd â phob un arall ac mae ganddi flas melys gwych. Mae'r set hon o gocsiliau hefyd yn ffordd wych o arbed arian yn y bar heb ddiflasu.\nRydych chi wedi clywed am de heli Long Island , dde? Oeddech chi'n gwybod, os ydych chi'n newid o cola i sudd llugaeron, rydych chi wedi creu te eicon Traeth Hir? Mae'r un twist syml yn gwneud byd o wahaniaeth yn y diod. Byddwch yn barod i arllwys o bron pob potel yn eich bar i greu'r un hwn.\nEr y gallech chi feddwl mai coctel un-ddimensiwn fyddai daiquiri llugaeron, mae gan y rysáit hon haen braf o flasau. Mae'n defnyddio rhom a chalch, yn union fel unrhyw daiquiri , ynghyd â sudd llugaeron. Oddi yno mae'r gymysgedd yn dod yn ysblennydd, gan ychwanegu blodyn hŷn a thraragon i roi cic newydd iddo.\nY ddiod ffrwythau yr ydym yn galw'r Codwr Cape neu fodca-llugaeron yw un o'r coctel llugaeron mwyaf adnabyddus. Eto, gallai ddefnyddio ychydig o gymorth ar adegau ac mae yna lawer o bethau hwyliog y gallwch chi eu gwneud ag ef. Er enghraifft, mae ychwanegu saethiad o liwur lychee yn trawsnewid y hoff awr hapus hwnnw i lotws coch melys. Mae'n ddiod y byddwch chi am brawf yn bendant.\nLluniau Preappy / Getty\nMae yna ychydig o ryseitiau ar gyfer y coctel ewin porffor, ond mae un o'n ffefrynnau yn cynnwys dos iach o sudd llugaeron. Mae'n fwyd-fara arall ar y creigiau, dim ond y tro hwn y byddwch yn arllwys gwirod du mafon. Yn y bôn, rydych chi'n ychwanegu rhywbeth fel Chambord ac mae'n ychwanegu cyffwrdd neis i'r diod.\nY coctel sudd llugaeron enwog arall yw'r un a dim ond cosmopolitan . Mae'r martini fruity hwn yn seren y bwydlen modern martini ac mae'n hwyl iawn i chwarae gyda hi.\nPan fydd yr haf yn llawn, rhowch saethiad o liwur watermelon i'r rysáit i greu'r cosmo watermelon hwn. Mae'n berffaith melys, adfywiol, ac yn bleser llwyr ar ddiwrnod poeth.\nAr gyfer twist hwyliog a syml arall ar y cosmo, rhowch gynnig ar y rysáit mêl pinc martini. Mae'n parau eich hoff fodca gyda gwirod mêl Bärenjager ar gyfer sylfaen melys. Mae'r sudd llugaeron yn symbyliad bach yn unig i roi awgrym iddo o ffrwythau a dod â blas y diod yn gydbwysedd perffaith.\nPan fyddwch chi'n dymuno'r blas fodca-llusgyn hwn gyda rhywfaint o flas bach, rhowch gynnig ar y woo woo. Mae'r ddiod yn flasus ac yn syml yn taflu schnapps bach yn y cymysgedd. Os oeddech chi'n meddwl bod pob coctel "i fyny" yn ffyrnig , bydd hyn yn dangos i chi fel arall.\nBeth sy'n digwydd pan fyddwch chi'n ychwanegu llugaeron i appletini whiski? Rydych chi'n cael diod poblogaidd arall o'r enw afal Washington. Mae'r rysáit hon yn galw'n benodol ar gyfer Crown Royal, ond gallwch chi ddefnyddio unrhyw wisgi sydd orau gennych . Y rhan orau? Mae'r wisgi, schnapps afal sur, a sudd llugaeron yn gyfartal, felly ni allwch ei daflu'n iawn.\nPwy sydd yn yr awyrgylch am ychydig o fwynhau ? Yn benodol, rydyn ni'n sôn am XXX Whiskey Corn Salted Caramel ac mae mor ddiddorol a blasus ag y mae'n swnio. Mae'r rysáit coctel appley candy yn ei barau gyda gwirod apal gwych, sudd llugaeron a seidr ysblennydd. Mae'n llawer o hwyl, mae hynny'n sicr.\nFfotograffiaeth Steven Morris / Photolibrary / Getty Images\nMae coctelau chwistrellu syml ymhlith ein ffefrynnau, dyna pam yr ydym ni'n caru cymaint o bellini . Pan fyddwch chi eisiau newid y ffrwythau i lyngaeron, dilynwch y rysáit poinsettia hon. Y cyfan sydd ei angen arnoch yw gwirod oren, sudd llugaeron a Champagne ac mae diod wych yn barod ar gyfer unrhyw barti gwyliau .\nMae coctel gwin gwyn hyfryd a hynod o syml , y ferch glamour martini yn debyg i'r woo woo. Mae'n parau schnapps peach gyda sudd llugaeron, er bod y rolau hyn yn cael eu gwrthdroi ac mae'r llugaeron yn unig yw'r acen. Gyda'r cynhwysion hynny yn erbyn sylfaen Pinot Grigio, bydd eich ffrindiau'n meddwl eich bod chi'n feistr bartender .\nMae'n rhaid i ni daflu tequila ychydig i'r gymysgedd llugaeron ac ni allwch chi helpu ond cael hwyl gyda'r rysáit margarita hon. Mae llawer yn digwydd, felly cofiwch y tequila, Watermelon Pucker, sec triphlyg, cymysgedd sur, sudd llugaeron a grenadin. Mae'n ymddangos fel llawer, ond mae'n werth ei werth. Peidiwch ag anghofio yr addurn ysgafn!\nLlundain yn briodol\nBeth os ydych chi am gael gwared ar y sudd a defnyddio llugaeron ffres yn lle hynny? Am yr amseroedd hynny, mae hyn yn coctel briodol Llundain yn ddewis ardderchog.\nMae'r rysáit yn cuddio llugaeron ffres, yna mae'n ychwanegu gin sych, lemwn, surop, a chwistrellwyr oren yn Llundain. Fodd bynnag, y cynhwysyn allweddol yma yw Juniper Berry Soda Dry Sparkling. Mae'n gymysgydd unigryw a ffordd berffaith o orffen y coctel modern gwych hwn.\nEr bod gennych y llugaeron ffres hynny, sicrhewch eich bod yn cymysgu tywysoges sgleiniog. Rysáit tymhorol iawn yw hon a diod delfrydol ar gyfer cwympo pan fydd yr aeron yn cyrraedd eu brig. Mae'n defnyddio sylfaen y fasca fanilla a phinsiad o sbeis pwmpen ynghyd â'r melysion melys. Fe welwch ei fod yn wych ar gyfer Diolchgarwch neu unrhyw barti cinio hydref.


iselder ôl-enedigol Archives • meddwl.org\nMamau newydd yn cefnogi ei gilydd : BBC Cymru Fyw\nCofnodwyd ar Rhagfyr 1, 2018 Rhagfyr 9, 2018 gan Meddwl\nNikki Jones a Stacey Powell sefydlodd y grŵp cefnogi [llun BBC Cymru Fyw]\nMae criw o famau ym Mhowys wedi sefydlu grŵp er mwyn cefnogi ei gilydd i ddygymod â phroblemau iechyd meddwl sydd gan rai yn sgil genedigaeth.\nMae’r grŵp Mums Matter ar y cyd ag elusen Mind Cymru yn annog mamau i drafod materion fel hunanhyder yn ogystal â rhai o’r rhagdybiaethau ynglŷn â mamolaeth o gymharu â’r realiti.\nMae unigrwydd mewn mamolaeth yn thema gyson ymhlith y rhieni, sydd, o bosib, yn cael ei waethygu oherwydd eu bod yn byw mewn ardal wledig.\nNododd adroddiad ar iechyd meddwl sy’n gysylltiedig â mamolaeth yng Nghymru mai Powys oedd yr unig un o’r saith bwrdd iechyd yng Cymru heb wasanaeth iechyd meddwl i famau newydd.\nFIDEO: Sara Powys ar Prynhawn Da\nAlaw Griffiths ar Beti a’i Phobl : BBC Radio Cymru\nCofnodwyd ar Gorffennaf 11, 2018 Gorffennaf 11, 2018 gan Meddwl\nBu Alaw Griffiths yn siarad am iselder, iselder ôl-enedigol ac iechyd meddwl ar raglen Beti a’i Phobl yn ddiweddar.\n(pwyswch ar y llun isod i fynd at y rhaglen)\nCofnodwyd ar erthyglau\tTagiwyd fel Alaw, iselder, iselder ôl-enedigol\tRhowch sylw\nSara Powys : Prynhawn Da\nFideo cofnodwyd ar Mawrth 7, 2018 Mawrth 7, 2018 gan Meddwl\nDyma Sara Powys ar Prynhawn Da, yn rhannu ei phrofiadau anodd o salwch meddwl ar ôl rhoi genedigaeth.\n(Dolen wreiddiol: Prynhawn Da)\nCofnodwyd ar erthyglau\tTagiwyd fel gorbryder, iselder ôl-enedigol\tRhowch sylw


Prosiect cerddoriaeth yn pontio'r cenedlaethau wrth i blant bach a phobl hŷn uno i berfformio Monday 6 March 2017\nDaeth 18 o bobl hŷn o gynllun gofal ychwanegol Awel y Coleg yn y Bala ynghyd â disgyblion Ysgol Bro Tryweryn, Frongoch, oedd yn amrywio o bedair i saith oed, i gymryd rhan mewn tair sesiwn cerddoriaeth a grëwyd yn arbennig ar eu cyfer. Nod y cynllun oedd mynd i’r afael ag unigrwydd gan ddefnyddio’r celfyddydau.\nPwrpas y prosiect tri mis dan arweiniad cerddorion proffesiynol o Ganolfan Gerdd William Mathias ac a gomisiynwyd i’r gwaith gan Gyngor Gwynedd oedd edrych ar daclo unigrwydd ymysg pobl hŷn sy’n byw mewn cymunedau gwledig yng Ngwynedd.\nCynhaliwyd sesiynau cyflwyno ar wahân yn yr ysgol ac yn Awel y Coleg ar ddechrau’r prosiect, cyn i’r ddwy genhedlaeth ddod ynghyd i rannu eu doniau cerddorol yng nghyfleuster gofal ychwanegol Grŵp Cynefin yn y Bala.\nTreialwyd y prosiect ‘Atgofion ar Gân - Cysylltu Cenedlaethau’ trwy ddefnyddio dulliau amgen o gyrraedd a gweithio gyda phobl hŷn mewn ardaloedd gwledig Gwynedd; Y Bala a Gellilydan ger Blaenau Ffestiniog.\nYn ôl un o’r cyfranogwyr, Helen Margaret Roberts, 82 oed o’r Bala: “Rwyf wedi mwynhau’r sesiynau yn arw, gan ei fod yn uno fy nau ddiléit pennaf - canu a threulio amser gyda phlant.”\nYn ôl Mrs Roberts, y gyn athrawes ysgol gynradd a dreuliodd rhan o’i gyrfa yn addysgu plant bach yn Lerpwl: “Mae wedi bod yn chwa o awyr iach cael canu gyda’r plant, ac wedi dwyn i gof atgofion melys iawn o’m cyfnod yn addysgu plant cynradd.”\nYn ôl Siân Ellis, Uwch Swyddog Pobl Hŷn Grŵp Cynefin: “Yma yn Awel y Coleg, mae ein trigolion yn ffodus o gael ystafelloedd cymunedol, sy’n cynnwys bwyty ac ystafelloedd sy’n addas ar gyfer cynnal gweithgareddau ac ymlacio, yn ogystal â‘u fflatiau preifat a phersonol o fewn y lleoliad.\n“Mae ymateb y plant a’r bobl hŷn yma yn Awel y Coleg dros yr wythnosau diwethaf wedi bod yn anhygoel. Mae wedi bod yn brosiect gwerth chweil, ac rydym yn llongyfarch Uned Celfyddydau Cymunedol Cyngor Gwynedd a Chanolfan Gerdd William Mathias ar eu cynllun arloesol o bontio’r cenedlaethau drwy’r celfyddydau.”\nYn ystod y sesiwn olaf ar Fawrth 3, gwahoddwyd ffrindiau, teuluoedd a rhieni i fynychu Awel y Coleg lle’r oedd y trigolion a’r plant yn perfformio rhai o’r caneuon. Roeddent yn cynnwys rhai o’r hen ffefrynnau fel ‘Oes Gafr Eto?’ ‘Holi ac Ici’ a chân arbennig a gyfansoddwyd gan un o diwtoriaid William Mathias, Marie-Claire Howorth.\n06 Mar 17Prosiect cerddoriaeth yn pontio'r cenedlaethau wrth i blant bach a phobl hŷn uno i berfformio


Cyfradd cyfnewid Somoni Tajikistani (TJS) I Bunt sterling (GBP) byw ar farchnad cyfnewid Forex\nSomoni Tajikistani - Bunt sterling pris ar hyn o bryd ar y farchnad cyfnewid Forex yn 11 Tachwedd 2019\n15:23:20 (Diweddariad cyfradd forex mewn 59 eiliad)\n1 TJS = 0.08 GBP\n1 GBP = 12.44 TJS\nForex - y brif farchnad gyfnewid. Y gyfradd gyfnewid o 1 Somoni Tajikistani i bunt sterling yn y gyfnewidfa Forex = 0.08 GBP. Diweddariad cyfradd cyfnewid bob 30 eiliad. Amser cyflym o Somoni Tajikistani i gyfradd bunt sterling.\nSiart masnachu Forex bunt sterling - Somoni Tajikistani yn byw, 11 Tachwedd 2019\nSiart masnachu Forex Somoni I Bunt sterling yn byw, 11 Tachwedd 2019\nAr ein gwefan gallwch ddod o hyd i siart o Somoni Tajikistani i bunt sterling cyfradd gyfnewid ar 11 Tachwedd 2019. Mae cyfraddau cyfnewid yn gyfleus i'w gwylio ar y siart. Ar y siart, rydych chi'n gweld cynnydd neu gwymp yr arian cyfred yn gyflym. Dewiswch bwynt ar y siart i ddarganfod yr union gyfradd gyfnewid am yr amser iawn.\nTrosi Somoni Tajikistani I Bunt sterling Somoni Tajikistani I Bunt sterling Cyfradd cyfnewid Somoni Tajikistani I Bunt sterling Hanes y gyfradd gyfnewid\nMasnachu ar-lein Somoni Tajikistani (TJS) i bunt sterling ar hyn o bryd\nBob munud rydym yn olrhain cyfradd cyfnewid Somoni Tajikistani i bunt sterling. Syrthiodd y Somoni Tajikistani gan -0.0000 GBP yn y funud olaf. Dangosir cyfraddau'r Somoni Tajikistani i'r bunt sterling bob munud yn y tabl ar y dudalen hon. Mae gennym dabl o werthoedd ar gyfer y 10 munud olaf i'w gweld yn hawdd.\nMasnachu ar-lein Somoni Tajikistani (TJS) i bunt sterling masnachu olaf awr\nGellir gwylio newidiadau yn y gyfradd gyfnewid bob awr. Cynyddodd 0.0000 GBP yr awr y Somoni Tajikistani (TJS ) i bunt sterling. Dangosir hanes cyfraddau cyfnewid yn yr oriau olaf yn y tabl. Gweler data cyfradd cyfnewid am 10 awr yn y tabl ar y dudalen hon.\nMasnachu ar-lein Somoni Tajikistani (TJS) i bunt sterling tuedd heddiw 11 Tachwedd 2019


Cwrs Blasu Digidol: Ysgrifennu am Natur a’r Argyfwng Hinsawdd - Canolfan Ysgrifennu Tŷ Newydd Writing Centre\nCwrs Blasu Digidol: Ysgrifennu am Natur a’r Argyfwng Hinsawdd\nGwe 6 Mai 2022\nTiwtor / Grug Muse\nYmunwch â Grug Muse i archwilio dulliau o ysgrifennu am fyd natur yng nghyd-destun yr argyfwng hinsawdd. Gan ganolbwyntio ar ffurf yr ysgrif, bydd y sesiwn hon yn gyfle i archwilio ffyrdd gwahanol o ysgrifennu am y byd o’n cwmpas, boed yn fywyd gwyllt mewn dinas, neu fynydd mewn parc cenedlaethol, a hynny nghyd-destun yr argyfwng hinsawdd. Bydd y cwrs ei hun yn para awr, ond mae amser wedi ei neilltuo er mwyn croesawu pawb ar y cychwyn ac i holi cwestiynau a sgwrsio ar y diwedd.\nMae Grug Muse yn fardd ac ysgrifwr o Ddyffryn Nantlle. O ddydd i ddydd, mae hi’n gweithio fel hwylusydd cymunedol ar weithredu hinsawdd, ond yn ei gwaith ‘sgwennu mae hi’n ysgrifennu am natur, yr amgylchedd, dŵr, a ffeminyddiaeth. Cyhoeddwyd ei chasgliad barddoniaeth diweddaraf – merch y llyn – gan Gyhoeddiadau’r Stamp yn 2021, ac mae eu hysgrifau wedi ymddangos mewn cylchgronau yn cynnwys Planet ac O’r Pedwar Gwynt. Mae hi hefyd yn olygydd gyda Chyhoeddiadau’r Stamp, a bydd casgliad o ysgrifau am ddyfodol Cymru o’r enw Welsh (plural) a gyd-olygwyd ganddi yn ymddangos yng ngwanwyn 2022 gyda gwasg Repeater.


Edefyn Tywyllach: Rhiannon Williams — Oriel Myrddin Gallery\nEdefyn Tywyllach: Rhiannon Williams\nAwst 18, 2017 by Kathryn Campbell Gadael sylw\nA Phoenix Yet in Flames, 2016\nBrodwaith ar ddefnydd cymysg\nMae Rhiannon yn creu naratifau gweledol drwy frodwaith, gan archwilio’r berthynas rhwng pobl a’i gilydd, a theimladau o gariad, ofn, perthyn, brad a thrasiedi. Fe’i hysbrydolir gan chwedlau Celtaidd ei gwreiddiau Cymreig, yn arbennig y casgliad chwedlau yn ‘Y Mabinogion’. Câi’r chwedlau canoloesol hyn eu trosglwyddo drwy draddodiad llafar, ac maent yn cynnwys storïau swynol lle caiff pobl eu troi’n anifeiliaid, a lle mae cariad yn troedio’n agos at farwolaeth a thrasiedi.\nCaiff agweddau ar symlrwydd a bywyd cartref eu cyfleu drwy frodwaith a thecstilau, ac mae iddynt briodweddau emosiynol yn deillio o atgofion am bobl a chysur. Yn ei gwaith mae Rhiannon yn sianelu storïau o’i bywyd hi i naratifau tecstil, gan chwarae ar themâu ac arddulliau’r cyfarwydd canoloesol. Mae ganddi ddiddordeb yn y cyswllt rhwng pobl ac anifeiliaid, a’r ffordd y cawn ni gysur yn eu cwmni. Yn aml, mae’n defnyddio anifeiliaid fel trosiadau ac fel ffordd o gynrychioli emosiynau. Gan ddefnyddio technegau brodwaith, mae Rhiannon yn pwytho storïau ei bywyd hi ei hun ynghyd, gan bortreadu llonyddwch emosiwn mewn ennyd mewn amser.\nMae Rhiannon yn brodio â pheiriant gwnïo Gwyddelig llaw rydd, techneg arbenigol gyda pheiriant y rhoddwyd y gorau i’w gynhyrchu yn y 1950au; aeth ati i ddatblygu’r sgìl hon yn ystod ei MA yn y Coleg Celf Brenhinol lle graddiodd yn 2014.\nGanwyd Rhiannon yng Nghaerdydd, a mynychodd ysgol Gymraeg yn Llantrisant lle cafodd ei throchi yn niwylliant Cymru, gan ganu yn y côr lleol a chystadlu yn yr Eisteddfod flynyddol. Mae hi’n cofio’r cyffro o glywed straeon am yr arwres o’r un enw â hi, Rhiannon, duwies y ceffylau, yn chwedlau’r Mabinogi. Collodd yr iaith Gymraeg pan symudodd ei theulu i swydd Henffordd, lle mae hi’n byw ar hyn o bryd.\nGraddiodd Rhiannon o Goleg Prifysgol Falmouth yn 2011 gyda gradd BA (Anrhydedd) dosbarth cyntaf mewn Tecstilau ac yn 2014 gyda gradd MA mewn Tecstilau o’r Coleg Celf Brenhinol. Yn 2011 derbyniodd wobr Texprint a roddir i’r 24 myfyriwr graddedig gorau mewn tecstilau yn y DU, ac arddangosodd ei gwaith ym Mharis fel rhan o Première Vision. Ers hynny bu’n gweithio mewn stiwdios ffasiwn yn Llundain, Efrog Newydd a Stockholm fel dylunydd tecstilau, lle datblygodd ei hoffter o batrwm ac addurniadau. Yn 2014 dyfarnwyd Ysgoloriaeth y ‘Worshipful Company of Needlemakers’ i Rhiannon.\nYn 2015 cafodd ei chomisiynu gan Gyngor Hampshire i lunio brodwaith ar raddfa fawr i goffáu’r Rhyfel Byd Cyntaf, a gaiff ei arddangos yn barhaol yn Neuadd y Dref, Whitchurch. Mae’r arddangosiadau diweddar eraill yn cynnwys Made By Hand, Neuadd y Ddinas Caerdydd 2016, Act Up World Aids Day, Hackney Picturehouse (ar y cyd â Faye Oakenfull) 2014, Portal, Llantarnam Grange, 2014,\nShow, RCA Battersea 2014, New Visuality, According to McGee, Efrog 2011\nFiled Under: Blog Tagged With: Rhiannon Williams


A oedd gennych chi deulu neu ffrindiau yn gleifion yn yr hen Ysbyty Gogledd Cymru yn Ninbych? Oeddech chi’n aelod o staff?\nMae criw artistig Anweledig, y ddrama sydd wedi ei ysbrydoli gan yr hen ysbyty meddwl, yn chwilio am bobl i rannu eu straeon am y safle a gaewyd yn 1995.\nYn dilyn cais gan feddygon seiciatrig ym Mangor, defnyddiodd y criw artistig gofnodion meddygol o’r hen seilam Fictorianaidd fel ysbrydoliaeth ar gyfer cynhyrchiad theatr.\nChwe blynedd yn ddiweddarach, mae’r stori yma yn paratoi i deithio theatrau mwya’ Cymru yng Ngwanwyn 2019.\n“Rydym yn chwilio am straeon personol gan deuluoedd ac unigolion sydd wedi eu cyffwrdd mewn un ffordd neu llall gan yr hen ysbyty,” meddai Carl Owen o Frân Wen.\n“Y bwriad yw defnyddio’r profiadau yma fel rhan o arddangosfa fydd yn teithio ochr yn ochr â’r cynhyrchiad, a bydd yn rhoi gwell dealltwriaeth i’r cynulleidfaoedd o effeithiau ysbyty Dinbych.”\nYn ddiweddar mae Cyngor Sir Ddinbych wedi prynu safle Ysbyty Gogledd Cymru ar gyfer datblygiad tai newydd.\n“Er bod Anweledig wedi ei ysbrydoli gan gofnodion meddygol, byddai’n help i gael darlun llawnach pe byddem yn clywed gan eraill sydd â phrofiadau o’r hen ysbyty meddwl,” ychwanegodd Carl.\n“Byddwn yn rhannu’r straeon hyn gyda Mirain Fflur, artist gweledol Anweledig a bydd hi yn defnyddio’r naratif fel ysbrydoliaeth ar gyfer arddangosfa fydd yncyd-deithio â’r sioe.”\nCynhelir yr arddangosfa a’r cynhyrchiad yn Pontio Bangor (19 – 22 Chwefror), Canolfan y Celfyddydau Aberystwyth (5 – 8 Mawrth), Theatr y Sherman yng Nghaerdydd (12-13 Mawrth), Ffwrnes Llanelli (18 – 21 Mawrth) a Stiwt Rhosllannerchrugog (26 – 27 Mawrth).\nWedi ei ysgrifennu gan yr awdur adnabyddus Aled Jones Williams, mae Anweledig yn dilyn taith Glenda (Ffion Dafis), dynes sy’n byw gydag iselder difrifol, wrth iddi frwydro i ymdopi â salwch anweledig.\n“Yn y ddrama bwerus a dirdynnol hon, rydym yn dilyn gofid Glenda wrth iddi fynd i’r afael â’r salwch ac wynebu bywyd y tu allan i’r ysbyty.” dywedodd cyfarwyddwr y sioe, Sara Lloyd.\n“Sut mae hi, ei theulu a’i ffrindiau yn ymdopi â realiti’r gwellhad? Oes posib dod o hyd i oleuni ym mhen draw’r twnnel?”\n“Y nod pennaf yw rhoi llwyfan i’r salwch yma sy’n aml yn cael ei guddio.”\nI rannu straeon am Ysbyty Gogledd Cymru, cysylltwch â Carl.


Newyddion - Newidiadau i gymorth cyfreithiol For a better experience on your device, try our mobile site. Rydym yn defnyddio cwcis i sichrau ein bod yn rhoi’r profiad gorau posibl i chi ar ein gwefan. Rydym hefyd yn defnyddio cwcis i sichrau ein bod yn dangos hysbysebion sy’n berthnasol i chi. Os hoffech chi barhau heb newid eich gosodiadau, byddwn yn cymryd eich bod yn hapus i dderbyn pob cwci. Fodd bynnag, gallwch newid eich gosodiadau cwci unrhywbryd. Parhau Dysgwch mwy ]]> Linciau mynediad Neidio i'r cynnwys Neidio i wefannau lleol eraill Cymorth Hygyrchedd Llywio drwy’r BBC Newyddion Sport Tywydd Capital Dyfodol TV Radio Mwy Term chwilio: Gwleidyddiaeth\nNewidiadau i gymorth cyfreithiol Dywed yr Ysgrifennydd Cyfiawnder Chris Grayling ei fod wedi dod i gytundeb newydd gyda Chymdeithas y Gyfraith yn Lloegr a Chymru.\nMae'r Ysgrifennydd Cyfiawnder, Chris Grayling, wedi cyhoeddi newidiadau sylweddol i'w gynlluniau ar gyfer diwygio'r system cymorth cyfreithiol yng Nghymru a Lloegr. Mae wedi rhoi'r gorau i'r syniad o roi'r gwaith i gwmnïau sy'n cynnig y pris isaf, ond mi fydd yn parhau gyda thoriadau i faint mae cyfreithwyr yn cael eu talu. Mae llawer o gyfreithwyr wedi bod yn flin oherwydd newidiadau arfaethedig llywodraeth y Deyrnas Unedig, gyda honiadau y byddai cyflwyno cystadlu am waith cyfreithiol yn arwain at nifer o gwmnïau cyfreithiol bach yn cau.\nAc roedd 'na bryderon am effaith y cynlluniau ar wasanaethau cyfreithiol drwy gyfrwng yr iaith Gymraeg.\nMae llywodraeth y DU yn dal eisiau cwtogi £350m y flwyddyn o'r hyn mae'r wlad yn ei wario ar gymorth cyfreithiol, gan honni bod y bil presennol o £2 biliwn yn fwy na all y wlad ei fforddio.\nMewn cyfweliad gyda phapur newydd y Times ddydd Iau, dywedodd yr Ysgrifennydd Gwladol dros Gyfiawnder, Chris Grayling, bod y penderfyniad i roi'r gorau i'r syniad o roi'r gwaith i gwmnïau sy'n cynnig y pris isaf yn rhan o gytundeb newydd gyda Chymdeithas y Gyfraith yn Lloegr a Chymru.\nOnd mae disgwyl arbedion pellach trwy roi uchafswm ar gontractau i gyfreithwyr mewn gorsafoedd heddlu. Bydd toriad o 17.5% yn yr holl ffioedd cymorth cyfreithiol yn dod i rym yn 2015. Mwy Am y Stori Hon\n24 MAWRTH 2013, GWLEIDYDDIAETH\n16 CHWEFROR 2013, GWLEIDYDDIAETH\n20 MAWRTH 2012, DE-DDWYRAIN


Cylchlythyr yr Ardd – Mawrth 31 |\nCylchlythyr yr Ardd – Mawrth 31\n31 March 2017 gan Steffan John\nByddwn yn gweld yr Ardd yn newid i’w hamseroedd agor yr haf o Ebrill y 1af ymlaen, sef 10yb hyd at 6yp, gyda’r mynediad diwethaf am 5yp. Mwy o amser i fwynhau’r lle arbennig hon!\nHefyd ar y Dydd Sadwrn hwn, fydd y Tŷ Gwydr Mawr yn leoliad i berfformiad arbennig gan fand sy’n gwneud tipyn o argraff ar hyn o bryd. Bydd Adwaith yn chwarae caneuon Cymraeg gwreiddiol yn y Tŷ Gwydr Mawr o 1-3yp.\nTocyn Dychwelyd yr Ardd\nMAE’N TOCYN DYCHWELYD YMA ETO!\nMae ein ‘tocyn dychwelyd’ arbennig sy’n caniatáu mynediad am ddim am wythnos, yn ôl y flwyddyn hon, mewn pryd ar gyfer gwyliau’r Pasg!\nFelly, bydd unrhyw un sy’n prynu tocyn i’r Ardd nawr hyd at Ragfyr 31ain 2017 yn cael ei ganiatáu i ddod nôl i’r Ardd AM DDIM am saith diwrnod ar ôl eu hymweliad – a gymaint o weithiau ag y dymunwch!\nYdych chi wedi dechrau rhedeg fel rhan o’ch addunedau Blwyddyn Newydd? Hoffech chi gymryd rhan yn ras 10k eleni?\nOs hoffech chi redeg gyda’ch cydweithwyr neu gystadlu busnes arall, mae gan Tenovus categori Sialens Gorfforedig, gyda ffurflenni cofrestru o dimau o 4 i 6 rhedwr.\nI’r rheini sydd ddim yn barod am 10k, mae’r ras 5k poblogaidd nawr yn ei ail flwyddyn! Am fwy o wybodaeth, gan gynnwys sut i gofrestru gwelwch wefan Tenovus yma, neu cysylltwch â events@tenovuscancercare.org.uk\nWrth i fynediad costi ond £12, bydd yn ffordd wych i gael y gwaed i bwmpio ac i weld un o atyniadau gorau Cymru. Bydd y ras yn dechrau am 11yb, gyda chofrestru ar gael o 8yb.\nDewch i wylio!\nCaiff cefnogwyr a gwylwyr mynediad am hanner bris i’r Ardd Fotaneg, a fydd yn rhoi diwrnod allan hwylus i bawb sydd yn eich cefnogi!\nBydd Mercher Mwdlyd yr wythnos hon y diwethaf am gwpl o wythnosau, wrth i wyliau’r Pasg ddechrau ar Ebrill 8fed.\nMae Dydd Mercher Mwdlyd yn cynnwys awr o hwyl a sbri, gweithgareddau yn yr awyr agored, adrodd straeon ac archwilio ar gyfer plant bach o dan oed ysgol, ac yn gyfle arbennig i rieni fynd â’u plantos yn agos at natur yn y dŵr a’r mwd – byth bynnag fo’r tywydd!\nMae’r gweithgareddau yn dechrau o’r Porthdy, mae yna dâl mynediad arferol i oedolion ac mae plant o dan 5 mlwydd oed am ddim.\nAm fwy o wybodaeth, cysylltwch â’r Adran Addysg ar 01558 667150


Straeon newyddion o 2011\nRhestr fer am wobr (14-12-2011)\nMae Dr Huw Thomas, Ger-y-llan, wedi creu sling arbennig ar gyfer pobl ag anawsterau symud. Sefydlodd Promove UK ym 2007 gyda'i bartner busnes Dana Thomas, sydd hefyd yn hanu o Benrhyn-coch. Erbyn heddiw mae cwsmeriaid y cwmni yn cynnwys y gwasanaethau t?n, ambiwlans a'r heddlu. Defnyddir cynnyrch Promove UK yn Haiti ac India. Yn ?l Syr Stelios Haji-Ioannou:'Hoffwn longyfarch Huw ar gyrraedd y rhestr fer. Rwy'n edmygu ei s?l a'i ymroddiad.'\nDaniel Davies yn ennill Gwobr Goffa Daniel Owen 2011 (10-10-2011)\nEnillydd Gwobr Goffa Daniel Owen yn Eisteddfod Genedlaethol Wrecsam 2011 yw Daniel Davies, Maesmeurig. Enw'r gyfrol yw Tair Rheol Anhrefn. Cyhoeddwyd gan y Lolfa.\nCynhaliwyd noson o gyfarch yn Festri Horeb, Penrhyn-coch ar 28 Medi.\nEnillydd lleol (10-10-2011)\nLlongyfarchiadau i Gwen Sims-Williams, Capel Madog ar ennill gwobr am gyfieithu Woyzzeck, Buchner i'r Gymraeg.\nNeuadd y Penrhyn (29-09-2011)\nDyfarnwyd grant cynnal a chadw gwerth ?114, 000 i Neuadd Penrhyn-coch gan Lywodraeth y Cynulliad.\nYsgol Penrhyn-coch (26-09-2011)\nLlwyddodd Emyr Greg ac Adam Lewis i orffen ras 10K Abertawe. Diolch i bawb am noddi, i Ffigar am y crysau ac i'r criw a ddaeth i lawr i'n cefnogi. Diolch hefyd am y negeseuon cyn ac ar ôl y ras.\nLlongyfarchiadau i Aled Llŷr Thomas (21-07-2011)\nClwb P?l-droed Penrhyn-coch - 3ydd orau yng Nghymru. (30-06-2011)\nDyfarnwyd rhaglen Clwb P?l-droed Penrhyn-och yn drydedd dros Gymru gyfan. Dewiswyd y lle 1af i TNS, ac ail i Gastell Nedd gan 'Welsh Football Magazine'. Llongyfarchiadau i Jack a'i dim am yr holl waith trwy'r tymor.\nMBE i Glanceulan! (20-06-2011)\nLlongyfarchiadau i Dr Jeremy Davies ar ennill MBE yn restr anrhydeddau adeg pen blawydd y Frenhines, am ei waith fel gwyddonydd gyda'r Arolwg Daeareg Prydeinig.\nGêm bêl-droed elusennol 28 Mai 2011 (20-06-2011)\nGwobr Gwirfoddolwr y Flwyddyn (20-06-2011)\nGraham Thomas yn cyflwyno Debbie Jenkins, Salem, enillydd Gwobr Gwirfoddolwr y Flwyddyn gan Gymdeithas P?l-droed Canolbarth Cymru.\nClerc newydd i Gyngor Trefeurig (18-03-2011)\nYng nghyfarfod y Cyngor Cymuned ar 15 Mawrth cadarnhawyd penodiad clerc newydd i'r Cyngor, sef Mrs Meinir Jenkins, Llanfarian. Mae Mrs Jenkins yn brofiadol yn y gwaith gan ei bod eisoes yn Glerc Gyngor Cymuned Llanfarian a Chyngor Cymuned y Faenor. Bydd yn dechrau ar ei gwaith yn Ebrill, yn dilyn ymddeoliad Mrs Pat Walker, a wasanaethodd y Cyngor fel Clerc ers 1979.\nMae'r orsaf prawf ar gyfer y Teirw Cymreig yn weithredol. Mae'r 10 tarw cyntaf wedi cyrraedd.\nFarmers Guardian 28/1/2011.\nBLWYDDYN NEWYDD DDA I CHWI ac i bawb sydd yn y tŷ! (20-01-2011)\nBLWYDDYN NEWYDD DDA I CHWI ac i bawb sydd yn y tŷ!\nHel Calennig yn fore Dydd Calan ym Mhenrhyn-coch\nHel Calennig ym Mhenrhyn-coch (20-01-2011)\nHel Calennig ym Mhenrhyn-coch


.CYFUNDEB GOGLEDD MORGANNWG. I|1916-11-08|Y Tyst - Welsh Newspapers\n.CYFUNDEB GOGLEDD MORGANNWG.…\nCYFUNDEB GOGLEDD MORGANNWG. I Cynhaliwyd Cyfarfod Chwarterol y Cyfundeb uchod yn Salem, Heolgerryg, Merthyr, dydd Mawrth, Hydref 12fed. Llywyddwyd gan y Cadeirydd, Mr. Thomas Thomas, Brynheulog, Penywern. Wedi i Mr. David Griffith, Dowlais, ddarllen adran bwrpasol o Air Duw, a'n har- wain mewn gweddi ato Ef am gymorth gyf- amserol i drefnu ynglyn a materion Ei Deyrnas fawr, cadarnhawyd cofnodion y cyfarfod blaen- orol, a phasiwyd yn ddibetrus awgrymiadau y Pwyllgor Gweithiol. Pod cyfarfod Ionawr, 1917, i'w gynnal ym Methel, Miskin, Mountain Ash. Y Parch. George Evans, B.A., Heolgerryg, i bregethu yno ar Dangnefedd Iesu Grist,' a'r Parch. R. H. Davies, B.A., Cwmbach, i ddarllen papur ar Ymneilltuaeth a'r Cyfnod Newydd.' Fod y Parchn. T. Eli Evans, Aberdar, a D. R. Williams, Penywern, i ymweled a'r eglwysi ar ran y Genhadaeth Dramor, yn cael eu cy- northwyno gan nifer o weinidogion eraill a lleygwyr fel y flwyddyn ddiweddaf. Gohiriwyd hyd y cyfarfod nesaf yr un mater ag a ohiriwyd y tro diweddaf. Derbyniwyn y Parch. E. J. Rosser Evans, Bethania, Dowlais, trwy lythyr o Gyfundeb Dwyrain Caerfyrddin yn galonnog iawn. Llan- enydd mawr i'r Cyfundeb hwn yw cael Mr. Evans yn ol i'n plith. Dymunwn iddo lwydd- iant mawr i gasglu perlau i goron Iesu yn Nowlais megis y gwnaeth yno o'r blaen. Y Parch. T. Thomas, Noddfa, Godreaman.- Blin gennym golli o'r Cyfundeb frawd mor was- anaethgar ac mor annwyl; ond gan ei fod wedi ymadael, pasiwyd i'r Ysgrifennydd roddi llythyr i'w gyflwyno yn ol, gyda phob dymuniad da, i'w hen Gyfundeb yn Nwyrain Caerfyrddin. Ni a wyddom y bydd. yn gaffaeliad i unrhyw gylch ac yn ychwanegiad at nerth ysbrydol y maes yr arweinia Duw ef iddo. Diolch am ei gwmni yng Ngogledd Morgannwg am dros 12 mlynedd, ac am ei ymroddiad tra yma i'r achos goreu. Y Gronfa.—Darllenwyd. gohebiaeth oddiwrth y Parch. W. Ross Hughes ynglyn a hon, a siaradwyd ar y mater gan Mr. Mathew Owen. Diwinyddiaeth ym Mhrifysgol Clmru.-Der- byniwyd gohebiaeth ar y mater iichod oddi- wrth y Parch. D. A. Griffith. Pasiwyd ein bod yn gofyn i'r Parch. Gwilym Rees, B.A., i agor ymddiddan ar y pwnc yn ein cyfarfyddiad nesaf, ond fod y Parch. H. A. Davies a'r Ysgrifennydd i ohebu ynglyn a'r pwnc yn y cyfamser. Ein Milwyr.—A ganlyn ydyw cyfrif y nifer o'r eglwysi a'r cynulleidfaoedd sydd wedi ymuno a'r Fvddin a'r Llynges o'r Cyfundeb hwn o ddechreu Awst, 1914, hyd ddiwedd Medi, 1916, yn ol y Parch. T. B. Mathews, yr ystadegydd Y Fyddin, 1,173 y Llynges, 32. Cyfanswm, 1,205. Y Genhadaeth.—Casglwyd yn y Cyfundeb y flwyddyn ddiweddaf £ 956/6/9, neu yn 01 1/5 yr aelod. Nifer yr eglwysi sydd heb gyfrannu, 6. Pasiwyd i awdurdodi'r Ysgrifennydd i drefnu a'r Parch. Robert Griffith i ymweled a'r Cyfundeb pan yn gyfleus iddo. Cydym dei ml a d.—Pasiwyd pleidlais o gydym- deiinlad pur a dau o'r brodyr sydd wedi bod mewn dyfroedd dyfnion yn ddiweddar, sef y Parch. J. Morgan Jones, Fochriw, a'r Parch. J. Seymour Rees, Cefn. Mynegwyd teimlad y Gynhadledd yn effeithiol gan y Parch. D. Huws Jones a Mr. Mathew Owen. Cadeirydd.—Etholwyd gydag unfrydedd a brwdfrynedd ,y Parch. D. Leyshon Evans, Bar- goed, i fod yn Gadeirydd am y flwyddyn ddyf7 odol. Gwr da a gair da iddo yw efe. Y Pwyllgor a-u.—Ein bod yn awdurdodi'r gwa- hanol bwyllgorau i fod mewn grym hyd Ionawr, 1917, ond eu bod erbyn hynny i fod yn barod i nodi'r personau sydd i fyned allan fel y gallo'r Gynhadledd ethol rhai yn eu lie. Y Genhadlaeth Genedlaethol. Cynygiodd y Parch. D. Huws Jones, ac eiliodd y Parch. D. Adams, B.A., B.D. Fod y Gynhadledd hon o Annibynwyr Cymreig Cyfundeb Gogledd Morgannwg yn dymuno datgan ei llawenydd yng 11 ghychwyniad y Genhadaeth Genedlaethol, ac hefyd ddatgan ei gwerthfawrogiad calonnog a diffuant o anercliiadati eglur a diamwys Dr. Ingram, Esgob Llundain, ac yn taer weddio am i'w hegnion fod yn llwyddiant digymysg. Ar- hosed bendith yr Hollalluog Dduw ar y mudiad.' Y penderfyniad i'w anfon i Dr. Davidson (Arch- esgob Caergaint) a Dr. Ingram (Esgob Llundain). Cenedlaetholi'r Fasnach Feddwol.—Cynygiwyd y penderfyniad canlynol gan y Parch. D. Ley- shon Evans, ac eiliwyd gan y Parch. W. S. Davies Ein bod fel Cynhadledd yn gwrth- wynebu'r syniad o genedlaetholi'r fasnach fedd- wol, gan y credwn nad doeth na diogel i unrhyw wladwriaeth roi ei hamddiffyniad a'i chefnog- aeth gyfreithiol i fasnach a chyfundrefn ag sydd yn euog o amlhau troseddau, afradloni adnoddau y genedl, lfygru arferion cymdeithas, dinistrio iechyd a bywyd y bobl, ac ein bod o'r farn mai yr unig feddyginiaeth i lwyddiant y deyrnas, moesau a chrefydd y wlad fyddai cael deddf- wriaeth yn gwahardd y fasnach feddwol yn y tir.' Fod copi o'r uchod i'w anfon i Mri. Clem Edwards, A.S., D. Lloyd Geogre, A.S., Edgar Jones, A.S., C. B. Stanton, A.S., Herbert Samuel, A.S., a'r Prifweinidog. Yn nesaf etholwyd y Parch. W. S. Davies i'r gadair tra y traddodi'r Cadeirydd ei anerchiad wrth ymddeol. Cymerodd yn destyn, Yr Eglwys Heddyw.' Ainhosibl cael un mwy up- to-date, na dim yn fwy amserol na'r hyn a draethwyd arno gan Mr. Thomas. Yr oedd disgwyliad mawr am yr anerchiad hwn, a chryn ymdrech wedi ei wneud gan am rai er bod yn bresennol. Diolchwyd iddo ar ran y Gynhadledd am ei wasanaeth gwerthfawr fel Cadeirydd ar hyd y flwyddyn, ac hefyd am ei anerchiad byw, gwresog, gan y Parchn. D. Adams, B.A., B.D., T. Sinclair Davies, D. Leyshon Evans, J. R. Salmon, Mri. Thomas Williams (Dowlais), Rees Daniel Davies (Hirwaun) a'r Ysgrifennydd. Diolch am golofnau cedyrn o fath ein hannwyl frawd o dan achos yr Arglwydd. Boed iddo ddyddiau lawer i wasanaethu'r Arglwydd yn wresog yn yr ysbryd.' Am 2.30, wedi i'r Parch. J. Sulgwyn Davies yn ddefosiynol a thaer arwain mewn gweddi, galwodd y Cadeirydd ar Mr. Rees Daniel Davies, Hirwaun, i ddarllen ei bapur ar John Williams y Cenhadwr,' yr hyn a wnaeth yn ei ffordd naturiol yn dra effeithiol. Yna dilynwyd ef gyda phregeth y pwnc gan y Parch. E. J. Gruffvdd, Aberdar—' Yr Eglwys a'r Cyfnod Newydd.' Cafwyd pregeth gref a nerthol ganddo. Wrth y siarad ddilynodd, amlwg fod y gynulleidfa wedi ei chodi i dir uchel o fwynhad ysbrydol gan y papur a'r bregeth. Cymerwyd rhan yn y diolchiadau, oeddynt oil a thine gwresog ynddynt, gan y Parchn. D. Leyshon Evans, D. R. Williams, J. R. Salmon, Mr. Mathew Owen a'r Cynghorwr T. Lewis, Trecynon, Aberdar. Dywedodd Mr. Lewis ei fod yn cofio anthem goffadwriaethol am y cenhadwr, John Williams, Erromanga, ac addawodd (lalu am nifer o gopiau ohoni i holl eglwysi'r Cyfundeb, os gellid cael o hyd iddynt. Bydcl yr Ysgrifennydd yn ddiolch- gar iawn am unrhyw wybodaeth ynghvlch yr anthem honno. Gollyngwyd ni trwy weddi ddwys a gafaelgar o'r cyfarfod hwn gan y Parch. Arthur Jones, B.A., Ynysybwl. Am 6.30 pregethwyd gan y Parch. J. R. Salmon ar Y Genhadaeth ar gais y Gynhadl- edd, a chafwyd ganddo bregeth yn llawn o ysbryd Cenhadol. Diolchwyd iddo gan y rhai oedd yn bresennol. Pregethwyd hefyd yn yr oedfa hon gan y Parch. D. R. Williams, Pen- ywern, a, chlywsom fod y gwlith nefol yn ireiddio yr holl wasanaeth. Darparwyd yn helaeth ac estynnwyd fcroesaw dibrin gan gyfeillion Salem a'u gweinidog, a rhoddwyd mynegiad i deimlad diolchgar yr ymwelwyr iddynt gan y Parchn. J. R. Salmon a D. Leyshon Evans, a chafodd pawb ohonom gyfle i roi ychydig o vent i'n teimlad trwy y ffordd arferol. Nodweddid pob cyfarfod gan ddwyster ac angerddoldeb, gan ddifrifwch a llawenydd, a chan ysbrydolrwydd roddai fri a gogoniant ar y cwbl. Yr unig ffordd i gyfrif am hyn yw am fod Melchisedec hefyd, brenin Salem yno yn dwyn allan fara a gwin i'w ddeiliaid. Arhosed yno eto, a gwnaed ei babell (Salm lxxvi. 2) yn Salem Heolgerryg, a llywodraethed yno yn Frenin Cyfiawnder ac yn Frenin Heddwch hefyd IH ph vii.. Hirwaun. E. WERN WILLIAMS, Ysg. I\nCYFUNDEB GORLLEWIN MORGANNWG.\nCYFUNDEB GORLLEWIN MORGANNWG. Cynhaliwyd Cyfarfoc1 Chwarterol y Cyfnndeb I uchod yn Ebenezer, Cwmtwrch, dyddiau Mercher a lau, Medi'r zofed a'r 2lain. Cynhaliwyd Y GYNHADLEDD I am 10.30 bore lau, y Parch. H. Sehb1 Williams, y Cadeirydd, yn y gadair. i. Darllenwyd a chadarnhawyd cofnodion y cyfarfod blaenorol. 2. Penderfynwyd fod y cyfarfod nesaf i'w gynnal yn Horeb, Treforris, yn ol y gylchres. («) Fod y Parch. W. J. Rees, Alltwen (a fethai fod. yn bresennol yng nghyfarfod Ebenezer) i ddarllen papur yn y Gynhadledd ar Werth yr Addoliad Cyhoeddus yn yr Argyfwng Presennol.' (b) Fod y Cadeirydd i draddodi ei anerchiad wrth ymddeol o'r gadair yn y cyfarfod nesaf. 3. Derbyniwyd yn wresog iawn i'r Cyfundeb y Parch. J. Vaughan ar ei ordeiniad yn eglwys Saesneg Ystradgynlais Mr. Rees Evans, Carmel, Clydach, fel pregethwr cymeradwy, o Gyfundeb Gogledd Morgannwg Mr. David Davies, Pen- clawdd Mr. George Ellsmore, Cwmllynfell, a Mr. Lewis Thomas, Ebenezer, Cwmtwrch, fel brodyr ieuainc cymeradwy a gobeithiol sydd wedi dechreu pregethu a'u codi'n rheolaidd yn yr eglwysi y perthynant iddynt. 4. Cyflwynodd ysgrifennydd y Pwyllgor Dir- west, y Parch. W. D. Roderick, ei adroddiad i'r Gynhadledd, a derbyniwyd ef yn galonnog iawn wedi i amryw frodyr siarad a chymeradwyo gwaith a llafur diflino'r Pwyllgor a'i ysgrifen- nydd diwyd a brwdfrydig. Cymeradwywyd rhaglen y Pwyllgor ynglyn a'r Gobeithluoedd yn ystod y gaeaf nesaf. 5. Y Drysorfa Gynorthwyol. Darllenwyd llythyr oddiwrth Ysgrifennydd Cyffredinol y Drysorfa, y Parch. W. Ross Hughes, yn cymell yr eglwysi sydd eto heb symud gyda'r mudiad i wneuthur hynny'n ddioed. Siaradwyd gan y Parch. W. J ames, a danghosodd fod addewidion 41 o eglwysi'r Cyfundeb yn £ 4,123. Ond y mae eto 27 o eglwysi yn y Cyfundeb heb addo dim. Pasiwyd fod ysgrifennydd y Drysorfa, Mr. J. Hinkin, i alw Pwyllgor y Drysorfa ynghyd mor fuan ag y byddo modd i ddewis personau i ymweld a'r eglwysi sydd heb symud hyd yn hyn. 6. Cyflwynodd ysgrifennydd Pwyllgor y Gronfa, y Parch. D. M. Davies, ei adroddiad, a chymeradwywyd cais eglwys Carmel, Clydach, am fenthyg arian o'r Gronfa. 7. Cyflwynodd Ysgrifennydd Pwyllgor yr Ysgol Sul, y Parch. J. R. Price, ei adroddiad, a derbyniwyd ef yn wresog gan y Gynhadledd. 8. Rhoddodd yr ystadegydd, y Parch. J. Davies, B.A., Mynyddbach, adroddiad manwl o ystadegaeth eglwysi'r Cyfundeb. Derbyn- iwyd yr adroddiad yn ddiolchgar gan y Gyn- hadledd. 9. Pasiwyd pleidlais o gydymdeimlad dwfn a'r Parch. Rhys J. Huws, Glanaman, yn ei gystudd blin, gan ddyniuno iddo adferiad buan. lO. Galwyd sylw at bresenoldeb y Parch. Hopkins, Bagillt (un o blant Ebenezer), ac yr oedd pawb yn llawen ei weld yn ein plith am dro. 11. Diweddwyd y Gynhadledd gan y Parch. W. Tames. Y MODDION CYHOEDDUS. Nos Fercher pregethwyd gan y Parchn. Ll. Boyer, Danygraig, ac R. M. Rhys, Ystradgyn- lais. Prynhawn lau am 2 pregethwyd gan y Parch. J. Davies, B.A., Mynyddbach. Nos lau am 7 pregethwyd gan y Parchn. B. Palmerston Davies, Birchgrove, a D. T. Griffiths, Pilton Green, Gower. J. HYWEL PARRY, Ysg.\nEGLWYS Y CRWYS.-Cynhaliodd yr eglwys uchod ei chyfarfodydd diolchgarwch eleni ar y Sal a'r Llun, Hydref 8fed a'r 9fed, pryd y mwynhawyd yn fawr weinidogaeth y Parchn D. Eiddig Jones, A.T. S Clydach, a'r Parch J. C. Owen, A T.S., Ebbw Vale. Yr oedd y dyfroedd yn ddyfroedd nofiadwy, a theimlad pawb oedd ei fod Ef wedi dyfod i'r wyl. Bendith y nef a ddilyno. ANNWYD, PESWCH, INFLUENZA.—Mae y rhain gyda ni bob amser. Pair hinsawdd gyfnewidiol fod llawer o ddioddef oddiwrth Besweh, Bronchitis, Pas, Dolur y Gwddf, Crygni, Caethdra, Diffyg Anadl. Y mae'r hen feddyg- iniaeth, DAVIES'S COUGH MIXTURE, eto ar y blaen, ac yn cael ei gwerthfawrogi'n fwy nag erioed, bob amser wrth law, yn felys, yn cyn- hesu'r frest, ac yn rhyddhau'r phlegm. Bydd dose mewn pryd yn ddigon. i/ijc. a 2/9 (postage 3c.).—HUGH DAVIES, Chemist, Machynlleth. SARZINE BLOOD MIXTURE. CROEN IACH A GWAED PUR.—Dyna'r hyn y mae Sarzine Blood Mixture yn ei sicrhau, a dim arall. Nid yw yn honni gwella popeth fel yr Yankee Patent Medicines, ond os blinir chwi gan groen afiach, ysfa, pimples, toriad allan, scurvy, doluriau pendduynod, &c., yn tarddu o waed drwg ac amhur, mynnweh botelaid o Sar- zine Blood Mixture gan y druggist nesaf atoch, 2/9 y botel, neu gyda 3c. at y cludiad yn ych- wanegol, oddiwrth y perchennog—-HUGH DAVIKS, Chemist, Machynlleth.


Angen cynllun “hirdymor, clir” ar gyfer y rhaglen frechu yng Nghymru – Golwg360\nEr bod Cymru wedi gwneud cynnydd sylweddol wrth frechu’r boblogaeth, mae angen cynllun clir ar gyfer mynd i’r afael â’r heriau sy’n wynebu’r wlad, meddai’r corff cyhoeddus, Archwilio Cymru.\nMae adroddiad Archwilio Cymru yn dweud bod angen cynllun hirdymor sy’n ystyried gwybodaeth am y feirws a brechlynnau wrth i’r sefyllfa esblygu.\nRhaid i’r cynllun hefyd ystyried sut i gynnal gweithlu ar gyfer y brechu, a sicrhau bod lefelau da yn barod i dderbyn y brechlynnau o fewn y gymuned.\nDaw hyn wedi i Matt Hancock, Ysgrifennydd Iechyd y Deyrnas Unedig, ddweud fod Cymru wedi brechu’r boblogaeth mor gyflym gan ei bod hi’n gallu dibynnu ar Loegr petai prinder o frechlynnau.\nWrth ymateb, dywedodd Llywodraeth Cymru fod y wlad “yn syml, yn fwy effeithiol yn defnyddio’r cyflenwad” o frechlynnau.\nDywed adroddiad Archwilio Cymru fod strategaeth frechu Llywodraeth Cymru wedi rhoi cymhelliant cryf i yrru’r rhaglen yn ei blaen, a bod y rhai sydd wedi bod yn ymwneud â gweithredu’r rhaglen wedi gweithio’n dda i sefydlu ystod o fodelau brechu.\nLlwyddodd y modelau i wneud y defnydd gorau o’r brechlynnau sydd ar gael, meddai, gan gynnig cyfleoedd i frechu’n nes at y cymunedau.\nMae’r gyfradd sy’n derbyn brechlynnau yn uchel ar y cyfan, ond mae pryderon ynghylch y lefelau is ymhlith rhai grwpiau ethnig ac mewn cymunedau difreintiedig, yn ogystal â’r nifer sydd ddim yn mynychu apwyntiadau sydd wedi’u trefnu.\nDyweda’r adroddiad mai cyflenwad y brechlyn yw’r ffactor pwysicaf sy’n effeithio ar weithrediad y rhaglen, a bod hwnnw’n ddibynnol ar gyflenwad rhyngwladol.\nDangosa’r ymchwil mai dim ond 0.4% o’r holl frechlynnau a gafodd eu hystyried yn anaddas i’w defnyddio.\nMae Archwilio Cymru yn galw ar Lywodraeth Cymru a’r Gwasanaeth Iechyd i ddatblygu cynllun hirdymor i weithredu’r rhaglen frechu, gan gynnwys modelau cynaliadwy er mwyn i’r gweithlu allu ymateb i’r cyflenwad a’r galw wrth i wasanaethau eraill ailddechrau.\nYn ogystal, maen nhw’n dweud y dylid ystyried defnyddio elfennau cadarnhaol o’r rhaglen frechu ar gyfer strategaethau brechu ehangach, ac wrth gyflawni rhaglenni eraill o fewn y Gwasanaeth Iechyd.\nMae’n nhw’n galw hefyd am ystyried materion fel gwybodaeth am ddiogelwch brechlynnau, yr angen am ddosau argyfnerthu, a chynnal cyfraddau derbyn da.\n“Gwaith ymhell o fod ar ben”\n“Mae Cymru wedi gwneud camau breision gyda’i rhaglen frechu yn erbyn COVID-19,” meddai’r Archwilydd Cyffredinol, Adrian Crompton.\n“Mae cerrig milltir allweddol ar gyfer grwpiau blaenoriaeth wedi’u cyrraedd, a’r rhaglen yn mynd rhagddi’n dda, gyda chyfran sylweddol o boblogaeth Cymru bellach wedi’u brechu.\n“Dyma gyflawniad aruthrol, ac mae’n tystio i waith caled ac ymroddiad yr holl unigolion a’r sefydliadau fu’n ymwneud â gweithredu’r rhaglen frechu hyd yma.\n“Er hynny, mae’r gwaith ymhell o fod ar ben. Mae angen cynllun tymor hwy sy’n symud y tu hwnt i’r cerrig milltir presennol ac yn ystyried materion o bwys fel gwytnwch y gweithlu brechu, gwybodaeth sy’n datblygu am ddiogelwch brechlynnau, yr angen am ddosau atgyfnerthu, a chynnal cyfraddau derbyn da – yn enwedig yn y grwpiau hynny lle gwelwyd rhywfaint o betruster o ran derbyn brechlyn.”\nGohirio llacio’r cyfyngiadau: galw am arweiniad a chefnogaeth i’r diwydiant lletygarwch\nDirprwy arweinydd Plaid Cymru yn dweud bod gan rai “bryderon gwirioneddol ar gyfer y dyfodol”


Llyfrgell Owen Phrasebank - ynghanol\nRoedd yn anodd ei ffeindio, oherwydd roedd y swyddfa ar bedwerydd llawr adeilad-ar-ei-hanner, ynghanol nifer o adeiladau mawr eraill ar-eu-hanner.\nYchydig i lawr y dyffryn oddi wrth Hedd y Mynydd yr oedd ffermdy ynghanol y coed.\nRoedd yr Indiaid yn ddiolchgar i gael mynd ati hi i droi allan mwy o flawd ynghanol yr holl wres ofnadwy.\nYn fab i Ioan Arfon, ac wedi'i fagu ynghanol canolfan ddiwylliannol ferw yn nhref Caernarfon, cafodd y fraint ar ran un cystadleuydd o herio'r Eisteddfod Genedlaethol yn gyfreithiol (ac ennill).\nMae yma gerddi gwefreiddiol ynghanol casgliad cymysg iawn o ran naws.\nYnghanol y berw yr wythnos diwethaf ynglyn â dysgu Saesneg, dywedodd un o ladmeryddion y llywodraeth frawddeg arwyddocaol.\nNid yw amser yn golygu dim ynghanol Affrica.\nPan fydd eich plant chi, ynghanol y ganrif nesa, yn galw eu plant nhw yn Rocet a Shuttle a phethau cyffelyb fe fyddwch chi'n meddwl am mam.\nAderyn y gweundiroedd agored ydyw, gyda'r iâr yn dodwy rhwng tri a saith �y glaswyn mewn nyth llac ei adeiladwaith, ynghanol y grun.\nRhif un, Greenhill, Pontycymer, ynghanol cymoedd Morgannwg.\nHanes y myfyriwr, Lenz, sydd yma, dyn ifanc a oedd wedi bod yn weithgar ynghanol cynnwrf y chwedegau ond sydd, ar ôl cael ei siomi pan ddaeth y cyfan i ben, yn teimlo'n gynyddol ynysig.\nAc eto, ynghanol y sŵn, mae yntau'n cofio am y slasan oedd yn sefyll wrth y bar neu yn eistedd gyferbyn ag o yn y Clwb.\nFe ddrylliwyd y llong, nid gan storm, ond ynghanol gormod o draffig morwrol.\nRoedd popeth mor llo/ eAg o gyflym fel y gallwn bron iawn ddweud nad own i yn hollol ymwybodol o'r hyn oedd yn mynd ymlaen, ond ynghanol y rhialtwch sgoAodd Mickey Thomas, Ian Walsh, Leighton James a David Giles, oedd yn.\nRoeddwn i ynghanol ynman, yn adnabod neb, ond fyddai hi'n waeth petawn i'n gwybod pam ges i fy restio!\namseru sydd yn ddigon ansicr i ddechrau ac yna heb fod yn amseru o gwbl - nid ynghanol yr wythnos ond 'y berw'!\nAeth â ni am ychydig o filltiroedd trwy goedwig dew nes inni ddod at wastadedd eang ynghanol y jyngl; yno safai Anghor Wat yn ei holl ogoniant wedi'i amgylchynu â llyn; yn y d�r gwelem ychen gwyllt yn nofio'n urddasol fel y gwelem ychen lawer gwaith o'r blaen yng ngwledydd De Ddwyrain Asia yn nofio yn unrhyw ddwr y caent afael arno.\nRoedd ganddi ddiddordeb mawr ynof i - am fy mod i'n dod o'r Gorllewin ac yn newyddiadurwraig ynghanol criw o ddynion.\nRoedd un yn briod ag Iddew ac yn byw ar un o'r kibbutz; roedd y llall yn briod â Phalestiniad ac yn byw ym Methlehem ynghanol yr helynt ar y Lan Orllewinol.\nYnghanol hyn i gyd llwyddodd Llew i ailbriodi yn 1997 gyda Rachel Price a thorrodd ei galon yn 1998 pan benderfynodd Rachel nad oedd y briodas yn gweithio.\nSefyll ynghanol un o'r tai a gadael i'r llygaid arfer â'r tywyllwch.